open-index/open-wikipedia-markdown huggingface dataset:
బంజారా చెరువు

**బంజారా చెరువు** (హమీద్ ఖాన్ కుంట) తెలంగాణ రాష్ట్ర రాజధాని హైదరాబాదులోని బంజారా హిల్స్ ప్రాంతంలో ఉన్న మానవ నిర్మిత చెరువు.

## చరిత్ర
బంజారాహిల్స్ రోడ్ నం.1లోని తాజ్ బంజారా హోటల్‌ను ఆనుకుని ఉన్న ఈ చెరువు 1930లో నిర్మించబడింది. ఆ కాలంలో ఈ ప్రాంతంలో రాజ కులీనుల భవనాలు, నివాసాలు ఉండేవి. మొదట్లో ఈ చెరువు ఒక కిలోమీటర్ కంటే ఎక్కువ విస్తీర్ణంలో విస్తరించి ఉండి, 1990 వరకు ఇది మంచినీటి చెరువుగా ఉపయోగించబడింది. 100 అడుగుల లోతులో ఉండే ఈ చెరువులో గతకాలంలో బోటు షికారు కూడా సాగేది. ఆ తరువాత క్రమక్రమంగా కబ్జాలకు, ఆక్రమణలకు గురికావడంతో అక్రమ నిర్మాణాలు పుట్టుకొచ్చాయి.

## పరిరక్షణ
చెరువుకు పక్కనున్న ప్రాంతాలనుండి మురుగునీరు వచ్చి చెరువులో కలుస్తుంది. సేవ్ అవర్ అర్బన్ లేక్స్ (సోల్) వంటి సంస్థలచే ఈ సరస్సును పరిరక్షణకు ప్రయత్నాలు జరుగుతున్నాయి.

## ఇతర వివరాలు
తెలంగాణ ప్రభుత్వం నీటి పారుదల శాఖ అధ్వర్యంలో చెరువు చుట్టుపక్కల ప్రాంతంలో అభివృద్ధి పనులు చేపట్టింది.

## మూలాలు

వర్గం:హైదరాబాద్ చెరువులు
వర్గం:హైదరాబాదు జలాశయాలు
సీతవ్వ జోడట్టి

**సీతవ్వ జోడట్టి** ఈమె కర్ణాటక రాష్ట్రానికి చెందిన సామాజిక కార్యకర్త. ఈమె పద్మశ్రీ పురస్కార గ్రహీత.

## తొలినాళ్ళ జీవితం
ఈమె కర్ణాటక రాష్ట్రంలోని చిక్కోడి తాలూకాలోని కబ్బర్ గ్రామంలో జన్మించాడు. ఈమె తల్లిదండ్రులు కొడుకు పుట్టాలలే నమ్మకంతో ఈమెను సమాజానికి దేవదాసీగా చేయడానికి నిశ్చయించుకున్నారు. తన 7 సంవత్సరాల వయస్సులో మతపరమైన కర్మ చేసిన తరువాత, ఈమెను దేవదాసీగా చేశారు. తన 17 సంవత్సరాల వయసులో ముగ్గురు పిల్లలకు జన్మించింది.

## కెరీర్
ఈమె 1991 లో ఉమెన్ డెవలప్‌మెంట్ కార్పొరేషన్ మేనేజింగ్ డైరెక్టర్ లాతమాలాను కలిశారు. ఈమె తనకి దేవదాసి వ్యవస్థ గురించి వివరించారు. ఈ వివరణ తరువాత దేవదాసి వ్యవస్థ నుండి తనను తాను రక్షించుకోవాలని నిర్ణయించుకున్నారు. దానికి అనుగుణంగా దేవదాసి వ్యవస్థ నిర్మూలనకు అంకితమైన సంస్థ మహిళా అభివృద్ధి సామ్రాక్షనా సంస్థ (మాస్) లో చేరారు. అప్పటి నుండి దేవాదాసి వ్యవస్థ నుండి 4,000 మంది మహిళలను రక్షించి, ఇతర ఉద్యోగాలతో పునరావాసం కల్పించింది. ఈమె 17 ఏళ్ళ వయసులో ఈ సంస్థలో చేరి, మూడు దశాబ్దాలుగా కర్ణాటకలోని బెల్గాంలో దేవదాసీలు, దళితుల అభ్యున్నతి కోసం కృషి చేసింది. ఈమె 2012లో మాస్ సంస్థకు సీఈఓ గా నియమితులయ్యారు. ఈ సంస్థలో సుమారు 4000 మంది దేవదాసీ వ్యవస్థ నుండి విముక్తి పొందిన మహిళలు సభ్యులుగా ఉన్నారు. ఈమె ఈ సంస్థ ద్వారా మహిళల, పిల్లల హక్కులు, ఆర్థిక నిర్వహణ, ఎస్టీడీలు, వర్క్‌షాప్‌లు వంటి కార్యక్రమాలను నిర్వహిస్తారు. దేవదాసీ వ్యవస్థ నుండి విముక్తి పొందిన మహిళలకు బ్యాంకులు, సూక్ష్మ రుణదాతల ద్వారా ఆర్థిక సహాయాన్ని అందించి, వారిని స్వయం సహాయక బృందాలుగా (ఎస్‌హెచ్‌జి) ఏర్పాటు చేశారు.
## పురస్కారాలు

ఈమె మహిళల అభివృద్ధికి చేసిన కృషికి గాను భారత ప్రభుత్వం మార్చి 2018 లో నాల్గవ అత్యున్నత పౌర పురస్కారం అయినటువంటి పద్మశ్రీ పురస్కారాన్ని ప్రదానం చేశారు.

## మూలాలు

వర్గం:జీవిస్తున్న ప్రజలు
[వర్గం:[పద్మశ్రీ పురస్కారం పొందిన మహిళలు]]
వర్గం:భారతీయ మహిళా సామాజిక కార్యకర్తలు
వర్గం:కర్ణాటక మహిళలు
శృంగార లీల

***శృంగార లీల*** 1976, డిసెంబరు 17న విడుదలైన తెలుగు డబ్బింగ్ సినిమా. జయశ్రీ చిత్ర పతాకంపై ఎం.ఎల్. నారాయణరావు నిర్మాణ సారథ్యంలో కైలాసం బాలచందర్ దర్శకత్వం వహించిన ఈ చిత్రంలో జెమినీ గణేశన్, కమల్ హాసన్, లక్ష్మి, జయసుధ, జయభారతి  ప్రధాన పాత్రల్లో నటించగా, సాలూరి బాబు, ఎం. ఎస్. విశ్వనాథన్ సంగీతం అందించారు. 1962లో ప్రహ్లాద్ కేశవ్ ఆత్రే రాసిన మరాఠీ నాటకం *టూ మీ నవెచ్* ఆధారంగా ఈ చిత్రం రూపొందింది. వివిధ రూపాలు (వేషాలు) మార్చుకొని చాలామంది అమ్మాయిలను వివాహం చేసుకునే ఒక వ్యక్తి గురించిన కథతో చిత్ర తెరకెక్కింది.

## తారాగణం

* జెమినీ గణేశన్ 
* లక్ష్మి
* పూర్ణం విశ్వనాథన్
* సెంతమరై
* జయభారతి
* పిఆర్ వరలక్ష్మి
* జయసుధ
* గాంధీమతి
* తెంగై శ్రీనివాసన్
* రాజసులోచన
* ఎం.ఎన్. రాజం
* లీలావతి
* టైపిస్ట్ గోపు
* ఓరు వైరల్ కృష్ణారావు
* కాతాడి రామమూర్తి
క్యామియో:
* కమల్ హాసన్ 
* అశోకన్

## సాంకేతికవర్గం
* చిత్రానువాదం, దర్శకత్వం: కైలాసం బాలచందర్
* నిర్మాత: ఎం.ఎల్. నారాయణరావు
* ఆధారం: ప్రహ్లాద్ కేశవ్ ఆత్రే రాసిన *టూ మీ నవెచ్* నాటకం
* సంగీతం: సాలూరి బాబు, ఎం. ఎస్. విశ్వనాథన్
* ఛాయాగ్రహణం: బి. ఎస్. లోకనాథ్
* కూర్పు: ఎన్.ఆర్. కిట్టు
* నిర్మాణ సంస్థ: జయశ్రీ చిత్ర

## మూలాలు

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
వర్గం:1976 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:లక్ష్మి నటించిన సినిమాలు
వర్గం:జయసుధ నటించిన సినిమాలు
వర్గం:రాజసులోచన నటించిన సినిమాలు
బంధం (2018 ధారావాహిక)

**బంధం** 2018, జూలై 16న జెమినీ టీవీలో ప్రారంభమైన ధారావాహిక. సోమవారం నుండి శనివారం వరకు ప్రతిరోజూ మధ్యాహ్నం 12 గంటలకు నుండి గం. 12.30ని.ల వరకు ప్రాసారం చేయబడుతుంది. భరద్వాజ్, సింధూర ధర్మాసనం, అనికా రావు తదితరులు ప్రధాన పాత్రల్లో నటించగా ప్రసాద్ బాబు కీలక పాత్ర పోషించాడు.

## కథా సారాంశం

## నటవర్గం
*భరద్వాజ్ (బాలు)
*సింధూజ ధర్మాసనం (దేవకి)
*అనికా రావు (యశోద)
*ప్రసాద్ బాబు (నాగేంద్ర, దేవకి తండ్రి)
*సుజాత రెడ్డి (దేవకి తల్లి)
*క్రాంతి (నాగమణి)
*రామ్ మోహన్ (సత్యం)
*మాధవిలత (యశోద తల్లి)
*శ్రావణి 
*నట కుమారి

## సాంకేతికవర్గం
* దర్శకత్వం: శ్రావణ భాస్కర్ రెడ్డి (1-129 ), శ్రీనివాస్ (130-250), పోలాని నాగేంద్ర కుమార్ (251- ప్రస్తుతం)
* నిర్మాతలు: తమటం కుమార్ రెడ్డి, రామిరెడ్డి రామాన్జీ రెడ్డి
* రచయిత: రషీద్ బాషా
* మాటలు: దివాకర్ బాబు 
* కూర్పు: ఆర్. విక్రమ్ రెడ్డి, చందు, కె. తేజేశ్వర్ రెడ్డి, గట్టు పవన్ కుమార్ గౌడ (295-ప్రస్తుతం), అఖండ
* సినిమాటోగ్రఫీ: జనార్థన్ రావు, బండ్లమూడి వెంకటేష్
* ప్రసార ఛానల్: జెమినీ టీవీ

## మూలాలు

## ఇతర లంకెలు
* Official website  

వర్గం:తెలుగు ధారావాహికలు
బెంగాల్ చరిత్ర

1905లో స్వాతంత్ర్యం రాకముందు అప్పటి బ్రిటిష్ గవర్నర్ లార్డ్ కర్జన్ బెంగాల్ ను రెండుగావిభజించాడు. ఒకటి ముస్లింలు అధికంగా ఉన్న తూర్పు బెంగాల్, హిందువులు ఎక్కువగా ఉన్నటువంటి పశ్చిమ బెంగాల్. 1947లో స్వాతంత్య్రం వచ్చిన తరువాత తర్వాత పాకిస్తాన్ నేతలు న్యూస్ బెంగాల్ లో ముస్లింలు అధికంగా ఉన్నారని తూర్పు బెంగాల్ లో తమ దేశంలో కలుపుకున్నారు. అప్పటి నుంచి తూర్పు బెంగాల్ లో తూర్పు పాకిస్థాన్గా వ్యవహరించారు. కానీ తూర్పు తూర్పు పాకిస్తాన్ ప్రజలు ఇస్లామాబాద్ పెత్తనాన్ని సాగించలేక ప్రత్యేక దేశం కోసం ఉద్యమించారు దీన్ని అప్పటి ప్రధానమంత్రి ఇందిరాగాంధీ సమర్థించి 1975లోసమర్ధించి స్వతంత్రం రావడానికి స్వతంత్రం సాయం చేశారు. అలా ఇప్పుడు తూర్పు పాకిస్థాన్ బంగ్లాదేశ్ దేశంగా ఏర్పడింది. ఇక్కడ అధికారిక భాష బెంగాలీ, రాజధాని ఢాకా, కరెన్సీ టాకా. ఇక పశ్చిమ బెంగాల్ రాష్ట్రాల పునర్వ్యవస్థీకరణ తరువాత బెంగాలీ మాట్లాడే వాళ్ళందరికీ ఒక రాష్ట్రం కింద పశ్చిమ బెంగాల్ రాష్ట్రం ఏర్పడింది. రాష్ట్రం ఏర్పడినప్పటి నుంచి చాలా సంవత్సరాలు అంటే 2011 వరకు ఎక్కువశాతం కమ్యూనిస్టుల పాలనలో మగ్గింది. కానీ 2011 లో అప్పటి వరకు కాంగ్రెస్ లో కొనసాగుతున్న కేంద్ర మంత్రి మమతా బెనర్జీ కొత్త పార్టీ తృణముల్ కాంగ్రెస్ను స్థాపించి కాంగ్రెస్తో జట్టుకట్టి 2011 ఎన్నికల్లో విజయం సాధించి కమ్యూనిస్ట్ కోటను బద్దలు కొట్టారు. 2016 లో ఒంటరిగానే పోటీ చేసి తిరిగి అధికారం నిలుపుకున్నారు. ప్రస్తుతం ముఖ్యమంత్రిగా కొనసాగుతున్నారు.పశ్చిమ బెంగాల్ పేరును ముఖ్యమంత్రి మమతా బెనర్జీ పశ్చిమ బంగాగా మార్పు చేశారు.
ధూల్‌పేట్

భారతదేశంలోని హైదరాబాద్‌లోని **పాత శివారు ప్రాంతాలలో** లేదా **ఇన్నర్ నగరంలో** ధూల్‌పేట్ ఒకటి. ఇది హైదరాబాద్ పాత **నగరంలో** భాగం. నిజాం పాలనలో ఉత్తర ప్రదేశ్ నుండి వలస వచ్చిన ప్రజలు ఈ ప్రదేశంలో నివసిస్తున్నారు. ఈ ప్రజలు ఈ ప్రాంతంలో స్థిరపడటానికి నిజాం సహాయం చేశారు.

గణేష్ చతుర్థి పండుగ కోసం తయారుచేసిన గణేష్ విగ్రహాలకు ఇది ప్రసిద్ది చెందిందని . ఈ మార్కెట్ నుండి కొనడానికి రాష్ట్రం నలుమూలల నుండి ప్రజలు ఇక్కడకు వస్తారు. దుర్గాష్టమికి కూడా విగ్రహ తయారీ, పొంగల్ కోసం గాలిపటం తయారీ, రాఖీలు వంటి అనేక కాలానుగుణ వ్యాపారాలపై శివారు ప్రజలు.

చారిత్రాత్మక జుమ్మెరత్ బజార్ అంటే 'గురువారం మార్కెట్' ప్రతి గురువారం ధూల్‌పేట్‌లో జరుగుతుంది. ఈ మార్కెట్ ఒక రకమైన ఫ్లీ మార్కెట్, ఇక్కడ చాలా ఉత్పత్తులు దొంగిలించబడినవి. జుమ్మే రాత్ బజార్ ప్రతి గురువారం ఉదయం సజీవంగా వస్తుంది. ప్రజలు తమ వస్తువులతో బుధవారం రాత్రి గుమిగూడడం ప్రారంభిస్తారు. 10USD కన్నా తక్కువకు పూర్తి స్థాయి క్రికెట్ కిట్ ను  పొందవచ్చని ఆశిస్తారు.

అఫ్జల్‌గంజ్ సమీపంలో ఉన్న ధూల్‌పేట్, టిఎస్‌ఆర్‌టిసి బస్సుల ద్వారా బాగా అనుసంధానించబడి ఉంది (అఫ్జల్‌గంజ్ నుండి 80, సెకాబాద్ నుండి 2 జె). సమీప MMTS రైలు స్టేషన్ ఉప్పుగూడ, రైల్వే స్టేషన్ నాంపల్లి.
## మూలాలు


వర్గం:హైదరాబాదులోని ప్రాంతాలు
వర్గం:Coordinates on Wikidata
వర్గం:Pages with unreviewed translations
సులగిట్టి నర్సమ్మ

**సులగిట్టి నర్సమ్మ** (1920 - డిసెంబర్ 25, 2018) ఈమె కర్ణాటక రాష్ట్రానికి చెందిన సామాజిక కార్యకర్త, మంత్రసాని. ఈమె పద్మశ్రీ పురస్కార గ్రహీత.

## తొలినాళ్ళ జీవితం
ఈమె 1920లో కర్ణాటక రాష్ట్రంలోని తుమ్కూర్ జిల్లాలోని పావగడ గ్రామంలో జన్మించింది. ఈమె మాతృభాష తెలుగు. ఈమె తన 12 సంవత్సరాల వయసులో అంజినప్పను వివాహం చేసుకుంది. ఈమెకు 12 మంది సంతానం, వీరిలో నలుగురు చిన్నతనంలోనే మరణించారు. ఈమె మంత్రసాని నైపుణ్యాలను మంత్రసాని మారిగెమ్మా  నుంచి నేర్చుకుంది. గర్భిణీ స్త్రీలకు సహజ ఔషదం తయారుచేసే కళను, శిశువు యొక్క ఆరోగ్యస్థితి, గర్భంలో ఉన్నప్పుడు పిండం యొక్క నాడిని ఏ పరికరాలు లేకుండా గుర్తించగలిగింది. ఈమె 2018 నాటికి 15,000 మందికి పైగా వైద్య సదుపాయాలు లేని గిరిజన ప్రాంతాల నివసించే మహిళల ప్రసావానికి సహాయం చేసింది.

## పురస్కారాలు

* 2012: కర్ణాటక రాష్ట్ర ప్రభుత్వ డి. దేవరాజ్ ఉర్స్ అవార్డు 
* 2013: కిట్టూరు రాణి చెన్నమ్మ అవార్డు 
* 2013: కర్ణాటక రాజ్యోత్సవ అవార్డు 
* 2013: భారతదేశ జాతీయ పౌర పురస్కారం
* 2014: తుమ్కూర్ విశ్వవిద్యాలయం నుండి గౌరవ    డాక్టరేట్ 
* 2018: పద్మశ్రీ పురస్కారం

## మూలాలు

వర్గం:1920 జననాలు
వర్గం:2018 మరణాలు
వర్గం:పద్మశ్రీ పురస్కార గ్రహీతలు
వర్గం:కర్ణాటక మహిళలు
ఆదర్శ లోకాలు (నాటకం)

**ఆదర్శ లోకాలు** కె.ఎల్. నరసింహారావు 1948లో రాసిన సాంఘీక నాటకం. గాంధీ స్మారక దినోత్సవం సందర్భంగా 1948, ఫిబ్రవరి 12న మునగాల గ్రామంలో ఈ నాటకాన్ని ప్రదర్శింపజేశాడు.

## కథానేపథ్యం
ఎన్నో విప్లవశక్తుల త్యాగఫలంగా భారతదేశానికి స్వాతంత్ర్యం వచ్చింది. త్యాగాల విలువ తెలియని అభివృద్ధి నిరోధకులు, మత అహంకారులు, గుండాలు మన దేశంలో అల్లకల్లోలాలు సృష్టిస్తున్నారు. అలాంటి వారినుండి దేశాన్ని రక్షించుకోవడం ద్వారానే ఆదర్శలోకాలు ఏర్పడుతాయని ఈ నాటక సారాంశం.

## పాత్రలు

# అబ్బాస్ (ముస్లిం యువకుడు, 25 సం.)
# మధు (హిందూ యువకుడు, 24 సం.)
# సేఠ్జీ (పెట్టుబడిదారు, 45 సం.)
# శివరామయ్య (అగ్రహారికుడు, 50 సం.)
# రఘుపతి (గుండా నాయకుడు, 29 సం.)
# బలరాం (గుండా నాయకుడు, 27 సం.)
# లీల (సేఠ్జీ కూతురు, 16 సం.)
# ప్రభ (సంగీత పాఠకురాలు, 15 సం.)
# భిక్షకుడు
# వాలంటీర్లు
# ప్రజలు

## మొదటి ప్రదర్శన
# పరగణా కాంగ్రెస్, స్టేట్ కాంగ్రెస్ సాయంతో 1948, ఫిబ్రవరి 12న మునగాలలో 10వేలమంది సమక్షంలో మొదటి ప్రదర్శన ఇవ్వబడింది.

**నటవర్గం**

* వి.ఆర్.కె. మూర్తి (అబ్బాస్)
* కె.ఎం. శ్రేష్ఠి (మధు)
* టి.ఆర్. ఆచార్య (సేఠ్జీ)
* వి.ఆర్. నాయకులు (శివరామయ్య)
* ఎస్.ఎల్. దాస్ (రఘుపతి) (గుండా నాయకుడు, 29 సం.)
* ఎం. అబ్బయ్య (బలరాం)
* కె. లక్ష్మయ్య (లీల)
* వి.ఎన్. సింహం (ప్రభ)
* సి.ఎస్. నారాయణరావు (భిక్షకుడు)
* గంథం నర్సయ్య (భిక్షక కుర్రవాడు)
* ఎం.ఎల్. నారాయణ, ఎం. మల్లేశ్వర్ (వాలంటీర్లు)
* ఎస్. రామదాస్ (ప్రజలు)

**సాంకేతికవర్గం**

* రచన, దర్శకత్వం: కె.ఎల్. నరసింహారావు
* పద్యాలు: వారణాసి వెంకటనారాయణశాస్త్రి
* పాటలు: వారణాసి కె.ఎల్, శ్రీరామకవచం సత్యనారాయణ
* ఆర్ట్, మేకప్: ఎం.వి. భద్రం
* హార్మోనియం: తేరాల సూర్యనారాయణశర్మ
* తబలా: వట్టికోట సింగరాచార్యులు
* ఫిడెల్: శ్రీరాయపురం మంగాచార్యులు
* నిర్మాణం: గ్రామవెలుగు నాట్యమండలి, రేపాల

## మూలాలు

## ఇతర లంకెలు
* ఆర్కైవ్ లో ''ఆదర్శ లోకాలు'' నాటక ప్రతి

వర్గం:తెలుగు నాటకాలు
వర్గం:1948 పుస్తకాలు
వర్గం:పుస్తకాలు
నూతక్కి రాఘవేంద్రరావు

thumb|నూతక్కి రాఘవేంద్రరావు
నూతక్కి రాఘవేంద్రరావు తెలుగు కవి, రచయిత. అతను లఘురూప కవితా ప్రక్రియలలో తనకంటూ స్థానం సంపాదించుకున్నాడు . నానో లఘుకవితా ప్రక్రియలో నానో బ్రహ్మశ్రీ  ఈగ హనుమాన్ గారి ప్రోత్సాహంతో 16000   పైబడి తెలుగులో నానోలు (తేనెబొట్లు పేరుతొ) వ్రాసి ప్రపంచంలో తోలి అగ్రశ్రేణి నానో కవిగా గుర్తింపు పొందాడు. అతను   "ఉల్కలు" కవితాసంకలనం  రచించి ప్రచురించాడు. 1962లో తన పదహారవ ఏటనే చైనాదురాక్రమణ (బుర్రకథ), సామాజిక సమస్యలపై సంఘం నాటకం, నౌకర్ల విజయం నాటిక, వ్రాసి ప్రదర్శించి 1963 లో ప్రచురించాడు. 2007 నుండి బ్లాగులలోనూ , 2009 నుండి ముఖపుస్తకం (పేస్ బుక్) లోను నిరంతర సాహిత్య సేద్యం వీరి ప్రవృత్తిగా మారింది.  వృత్తిరీత్యా సాంకేతిక నిపుణునిగా ఉన్న అతను ప్రస్తుతం  విశ్రాంత ఉద్యోగిగా ఉన్నాడు. అతను లఘురూప కవితావేదిక ,తెలంగాణ విభాగమునకు అధ్యక్షునిగా ఉన్నాడు.  
## లఘురూప కవితా ప్రక్రియలు
* చక్కెరకేళీలు 
* అణువులు 
* విస్మయాలు 
* త్రిపదలు 
* పనసతొనలు
* సకినాలు 
* క్లుప్తా క్షరి 
## అనుసరణ ప్రక్రియలు
* తేనెబొట్లు నానానోలు తెలుగులో 16000 పైచిలుకు .
* ఆంగ్లము  లో నానోలు ,..Hony Drops  300 దాటి 
* హిందీలో నానోలు ...మధుబూంద్ 300 దాటి 
* రెక్కలు : 500 దాటి 
* హైకూలు : 200 దాటి 
* ఫెంటోలు : 1000 దాటి 
* "మావి చివురులు నా కోకిలమ్మ పదాలు" (ఆరుద్ర కూనలమ్మ పదాలకు అనుకరణ )

## మూలాలు

వర్గం:తెలుగు కవులు
నట్వర్ ఠక్కర్

**నట్వర్ ఠక్కర్** (1932 - 2018 అక్టోబరు 7) నాగాలాండ్ కు చెందిన సామాజిక కార్యకర్త. ఈయనను నాగాలాండ్ గాంధీ గా పిలుస్తారు. ఈయన పద్మశ్రీ పురస్కార గ్రహీత.

## తొలినాళ్ళ జీవితం
ఈయన 1932 లో బ్రిటిషు భారతదేశంలో, బొంబాయి ప్రెసిడెన్సీ లోని దహను (ప్రస్తుతం మహారాష్ట్ర) ప్రాంతంలో గుజరాతీ కుటుంబంలో జన్మించాడు. గాంధేయ సామాజిక సంస్కర్త కాకా కలేల్కర్ ప్రేరణతో ఈయన 1955 లో తన 23 వ ఏట ఈశాన్య రాష్ట్రమైన నాగాలాండ్ కు వలస వెళ్లాడు. ప్రజలలో "స్వచ్ఛంద సామాజిక సేవ ద్వారా సద్భావన, భావోద్వేగ సమైక్యతను పెంపొందించాలని కోరికతో, మహాత్మాగాంధీ బోధనలు, భావాల వ్యాప్తికి నాగాలాండ్ లోని చుచుయిమ్‌లాంగ్‌ అనే గ్రామంలో ‘నాగాలాండ్‌ గాంధీ ఆశ్రమం’ను స్థాపించాడు.

## మరిన్ని విశేషాలు
ఈయన ఆశ్రమం స్థాపించిన సమయంలో, నాగా తిరుగుబాటుదారులకూ, భారత సైన్యానికీ ఘర్షణలు జరుగుతూండేవి. ఈయన తన ఆశ్రమంలో తేనెటీగల పెంపకం, బెల్లం ఉత్పత్తి, చమురు బట్టీలు, బయోగ్యాస్ ప్లాంట్, యాంత్రిక వడ్రంగి వర్క్‌షాప్, ఖాదీ అమ్మకపు దుకాణాలతో సహా వివిధ అభివృద్ధి, ఆదాయ ఉత్పత్తి కార్యకలాపాలలో  స్థానికులకు ఆశ్రయం కల్పించాడు. ఇవేకాక బడి మానేసిన పిల్లలు, శారీరకంగా వికలాంగుల కోసం ఒక వృత్తి శిక్షణా కేంద్రాన్ని తన ఆశ్రమంలో ప్రారంభించాడు. ఈయన నాగాలాండ్‌లో ఉన్న సమయంలో రాష్ట్రాన్ని విడిచి వెళ్ళిపొమ్మని తిరుగుబాటుదారులు అనేకసార్లు హెచ్చరించారు. కానీ ఆనాటి భారత ప్రధాని జవహర్‌లాల్ నెహ్రూ ఈయనను గ్రామంలో ఉండమనీ, తన పనిని కొనసాగించమనీ ప్రోత్సహించి, అతని కార్యక్రమాలకు మద్దతుగా నిధులు కూడా కేటాయించాడు. ఈయన కొన్నిసార్లు సైన్యానికీ, గ్రామస్థులకూ మధ్యవర్తిగా చర్చలు జరిపి బంధాలను బలోపేతం చేయడానికి ప్రయత్నించాడు. ఈయన ప్రయత్నాల కారణంగా 2006 లో చుచుయిమ్లాంగ్ గ్రామంలో నేషనల్ ఇన్స్టిట్యూట్ ఆఫ్ ఎలక్ట్రానిక్స్ అండ్ ఇన్ఫర్మేషన్ టెక్నాలజీ విస్తరణ కేంద్రాన్ని ఏర్పాటు చేసారు. ఈయన సేవలకు మెచ్చిన గ్రామస్తులు "మహాత్మా గాంధీ సెంటర్ ఆఫ్ సోషల్ వర్క్ (ఎంజిసిఎస్డబ్ల్యు)" నిర్మాణం కోసం "నాగాలాండ్ గాంధీ ఆశ్రమానికి" 232 ఎకరాల (94 హెక్టార్లు) భూమిని విరాళంగా ఇచ్చారు.

## పురస్కారాలు

* పద్మశ్రీ పురస్కారం (1999)
* ఇందిరా గాంధీ జాతీయ సమైక్యతా పురస్కారం (1994)
* జమ్నాలాల్ బజాజ్ పురస్కారం (1987)
* కర్మయోగి పురస్కారం (2015)

## వ్యక్తిగత జీవితం
ఈయన 1956 లో నాగా క్రైస్తవ మహిళ లెంటినా ఆవోను వివాహం చేసుకున్నాడు. వీరికి ఇద్దరు కుమార్తెలు, ఒక కుమారుడు.

## మరణం
ఈయన 2018 అక్టోబరు 7 న అస్సాంలోని హౌహతిలో ఆసుపత్రిలో మరణించాడు.

## మూలాలు

వర్గం:1932 జననాలు
వర్గం:2018 మరణాలు
వర్గం:పద్మశ్రీ పురస్కార గ్రహీతలు
క్రీనీడలు (నాటకం)

**క్రీనీడలు** కె.ఎల్. నరసింహారావు 1956లో రాసిన సాంఘీక నాటకం. స్త్రీలు నాటకాల్లో నటించాలా, వద్దా అన్న నేపథ్యంలో సాగిన ఈ నాటకం ప్రదర్శించిన ప్రతిచోటా ప్రేక్షకులను ఆకట్టుకుంది.

## కథానేపథ్యం
నాటకం వెయ్యాలనే సంకల్పంతో ప్రారంభమై, నాటక ప్రదర్శన గురించి పాత్రలు చర్చించడం, చివరికి నాటకం వెయ్యాలనే నిర్ధారణతో ఈ నాటకం ముగుస్తుంది.

## పాత్రలు
* వాసు
* డాక్టర్
* సీతాపతి
* శీను
* సరళ
* రాధ

## ప్రదర్శనలు
# 1956, నవంబరు 10వ తేదీన సికింద్రాబాదు సెంట్రల్ రైల్వే ఇన్సిట్యూట్‌లో సాంస్కృతిక విభాగాన్ని ప్రారంభిస్తున్న సందర్భంగా రైల్వే ఉద్యోగులచే తొలి ప్రదర్శన జరిగింది. ఇందులో డి. రాజేశ్వరరావు (వాసు),  చలపతి (డాక్టర్), ఎ.వి. శేషారావు (సీతాపతి), పి. సుబ్బారావు (శీను), రాజేశ్వరి (సరళ), ఝాన్సీ (రాధ) పాత్రలు పోషించారు.
# 1956, డిసెంబరు 2వ తేదీన హైదరాబాదు లోని ఇన్సిట్యూషన్ ఆఫ్ ఇంజనీర్స్ భవనంలో రెండవ ప్రదర్శన జరిగింది. ఇందులో డి. రాజేశ్వరరావు (వాసు), కె.ఎల్. నరసింహారావు (డాక్టర్), అజ్ఞాతుడు (సీతాపతి), పి. సుబ్బారావు (శీను), రమాదేవి (సరళ), రత్నప్రసాద్ (రాధ) పాత్రలు పోషించారు.
# 1957, ఫిబ్రవరి 20న ఆలిండియా రేడియో, హైదరాబాదు కేంద్రంలో 30 నిమిషాలు నాటిగా ప్రసారమయింది. ఇందులో మంత్రి శ్రీనివాసరావు (వాసు), జి. సత్యనారాయణ (డాక్టర్), డి. కోటయ్య (సీతాపతి), పి. సుబ్బారావు (శీను), ఎస్. నర్మదాదేవి (సరళ), యం. సత్యవతి (రాధ) పాత్రలు పోషించారు.

* వీణ, గానం: పాలగుమ్మి విశ్వనాథం
* గానం: పాలగుమ్మి సుమతి
* వయొలిన్: ఆంథోనీ మాథ్యూస్
* వేణువు: టి. పార్థసారథి

## ఇతర వివరాలు
# సంఘటనలు మీదకాకుండా మనస్తత్వ పరిశీలనకు ఎక్కువ ప్రాముఖ్యత ఇస్తూ రాయబడడంవల్ల సంఘటనలు తక్కువగానూ, సంభాషణలు, చర్చలు ఎక్కువగానూ ఉంటాయి.
# ఇందులోని పాత్రలన్నీ స్వభావ సిద్ధమైనవిగా, మామూలు వ్యక్తుల్లో నిత్యం చూస్తున్నట్లు ఉన్నాకానీ ఏ పాత్ర వ్యక్తిత్వం ఆ పాత్రకి ఉంటుంది. 
# ఈ నాటకం చూస్తున్నంతసేపు బెర్నార్డ్ షా నాటకాలు గుర్తుకువస్తాయి.

## మూలాలు

## ఇతర లంకెలు
* ఆర్కైవ్ లో '' క్రీనీడలు'' నాటక ప్రతి

వర్గం:తెలుగు నాటకాలు
వర్గం:1957 పుస్తకాలు
ఆదిత్య భట్

**ఆదిత్య భట్** జననం 1977 అక్టోబరు 30, ముంబైలో జన్మించారు 
డుర్కెటింగ్ కన్సల్టెంట్, పబ్లిక్ స్పీకర్,  తన జీవితంలో ఎక్కువ భాగం మీడియా / వినోదం మార్కెటింగ్ రంగంలో గడిపాడు.2011 సంవత్సరంలో స్థాపించబడిన బిజినెస్ ఆఫ్ ఐడియాస్ వ్యవస్థాపకుడు. 
## వ్యక్తిగత జీవితం
ఆదిత్య భట్ ముంబైలో పెరిగారు . కె.జె.సంఘ్వీ కాలేజ్ ఆఫ్ ఇంజనీరింగ్ నుండి కెమికల్ బ్యాచిలర్ డిగ్రీ చేసి .2002 లో, అతను ప్రిన్స్ నుండి మాస్టర్స్ ఇన్ మేనేజ్మెంట్ స్టడీస్ చదివాడు. ఎల్ఎన్ వెల్లింకర్ ఇన్స్టిట్యూట్ ఆఫ్ మేనేజ్మెంట్ డెవలప్మెంట్ అండ్ రీసెర్చ్ .2002 లో, అతను టాటా కెమికల్స్ తో ప్రారంభించాడు. అక్కడ అతను అసిస్టెంట్ మేనేజర్ (సేల్స్), టాటా సాల్ట్, 44 పట్టణాల అమ్మకాలను నిర్వహించాడు. 2004 లో, అతను టాటా కెమికల్స్ నుండి నిష్క్రమించి స్టార్ గ్రూప్‌లో చేరాడు, అందులో అతను 2004 నవంబరు 1 న స్టార్ వన్‌ను ప్రారంభించాడు. అతను స్టార్ ఛానెల్స్ కోసం మార్కెటింగ్ అంశాలను నిర్వహించాడు. తరువాత, అతను ఇంటర్నేషనల్ మార్కెటింగ్కు వెళ్లి మిడిల్-ఈస్ట్, సౌత్-ఈస్ట్ ఆసియా, యుకె, యుఎస్లలో అమ్మకాలు, వ్యాపార అభివృద్ధి కోసం పనిచేశాడు.

ఆగస్టు 2007 లో, అతను 9X లో చేరాడు, అక్కడ కొన్ని నెలల్లో, అతను కల్పితేతర విషయాలకు వెళ్ళాడు. నవంబరు 2007 లో, 9 ఎక్స్ ఛానెల్‌ను ప్రారంభించాడు, అక్కడ అతను ఒక సంవత్సరం పనిచేశాడు. ఫిబ్రవరి 2009 లో, అతను మార్కెటింగ్ కన్సల్టెంట్‌గా ఫ్రీలాన్సింగ్ ప్రారంభించాడు, వివిధ టీవీ షోలను సంభావితం చేసే సృజనాత్మక ప్రక్రియపై పనిచేయడం ప్రారంభించాడు

## మూలాలు

వర్గం:1977 జననాలు
వర్గం:జీవిస్తున్న ప్రజలు
వర్గం:Pages with unreviewed translations
తెలంగాణ రాష్ట్ర నగరపాలక సంస్థల జాబితా

ఈ వ్యాసం భారతదేశంలోని తెలంగాణ రాష్ట్రంలో ఉన్న నగర పాలక సంస్థల గురించి వివరిస్తుంది. భారత ప్రభుత్వ శాఖ పరిధిలోని *రిజిస్ట్రార్ జనరల్ కార్యాలయం, సెన్సస్ కమిషనర్ నిర్వహించిన 2011 భారత జనాభా గణాంక లెక్కల" ఆధారం ప్రకారంగా ఉంది.తెలంగాణ రాష్ట్రంలో మొత్తం 10 జిల్లాల్లో 13 నగరపాలక సంస్థలు ఉన్నాయి. రాష్ట్రంలోని 10 జిల్లా కేంద్రాలకు గాను [[హైదరాబాదు జిల్లా|హైదరాబాదు]], [[హన్మకొండ జిల్లా|హన్మకొండ,]] [[కరీంనగర్ జిల్లా|కరీంనగర్]], [[ఖమ్మం జిల్లా|ఖమ్మం]], [[నిజామాబాదు జిల్లా|నిజామాబాదు]] ఈ 5 జిల్లా కేంద్రాలు మాత్రమే నగరపాలక సంస్థలుగా ఉన్నాయి.*

## నగరపాలక సంస్థలు

గమనిక: తెలంగాణ విభజన తరువాత మీర్‌పేట, బండ్లగూడ జాగీర్, బడంగ్‌పేట్, పీర్జాదగూడ, బోడుప్పల్, నిజాంపేట, జవహర్‌నగర్ ఈ ఏడు నగరపాలక సంస్థలు కొత్తగా ఏర్పడ్డాయి.

## పూర్వ నగరపాలక సంస్థలు
జిహెచ్ఎంసి పరిధిలో ఉన్న ప్రాంతాలను రాష్ట్ర ప్రభుత్వం మూడు నగర పాలక సంస్థలుగా విభజిస్తూ 2026 ఫిబ్రవరి 11న రాష్ట్ర ప్రభుత్వం ఉత్తర్వులు జారీ చేసింది. హైదరాబాద్ నగర శివారు మున్సిపాలిటీలు, నగరపాలక సంస్థల విలీనంతో వాటి ఉనికి కోల్పోయి నూతనంగా ఏర్పాటైన జీహెచ్‌ఎంసీ, సైబరాబాద్ మున్సిపల్ కార్పొరేషన్ (సీఎంసీ), మల్కాజిగిరి మున్సిపల్ కార్పొరేషన్ (ఎంఎంసీ) పరిధిలో చేరాయి.

## ఇవి కూడా చూడండి

* ఆంధ్రప్రదేశ్ పురపాలక సంఘాలు
* తెలంగాణ పురపాలక సంఘాలు
* తెలంగాణలోని పట్టణ స్థానిక సంస్థల జాబితా
* ఆంధ్రప్రదేశ్‌లోని  పట్టణ స్థానిక సంస్థల జాబితా

## మూలాలు


## వెలుపలి లంకెలు

వర్గం:తెలంగాణ నగర పాలక సంస్థలు
వర్గం:జాబితాలు
వర్గం:తెలంగాణ
వర్గం:తెలంగాణకు సంబంధించిన జాబితాలు
కళ్యాణ జ్యోతి

***కళ్యాణ జ్యోతి*** 1980 లో విడుదలైన తెలుగు డబ్బింగ్ సినిమా.  ఈ సినిమా 1976లోని తమిళ సినిమా "ఇద్యా మలర్" కు డబ్బింగ్ చిత్రం. రోజారాణి మూవీస్ పతాకంపై ఎం.ప్రమీలారాణి నిర్మించిన ఈ సినిమాకు జి.గణేష్ దర్శకత్వం వహించాడు. కమలహాసన్, సుజాత ప్రధాన తారాగణంగా రూపొందిన ఈ సినిమాకు ఎం.ఎస్.విశ్వనాథన్ సంగీతాన్నందించాడు.

## తారాగణం
* జెమినీ గణేశన్ 
* కమల్ హాసన్
* సుజాత 
* షావుకారు జానకి 
* విజయకుమార్
* వై.జి.మహేంద్రన్

## సాంకేతిక వర్గం:

* దర్శకత్వం; జి.గణేష్
* సంగీతం: ఎం.ఎస్.విశ్వనాథన్
* నిర్మాత: ఎం.ప్రమీలారాణి
* రచన: శ్రీచందర్
* పాటలు: ఆరుద్ర
* బ్యానర్: రోజారాణి మువీస్

## మూలాలు

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
వర్గం:సుజాత నటించిన సినిమాలు
సత్యవంతుడు (1980 సినిమా)

***సత్యవంతుడు*** 1980, నవంబరు 27న విడుదలైన తెలుగు డబ్బింగ్ సినిమా. తిరుపతి చిత్ర పతాకంపై  కెవివి సత్యనారాయణ నిర్మాణ సారథ్యంలో పి. జి. విశ్వభరణ్ దర్శకత్వం వహించిన ఈ చిత్రంలో కమల్ హాసన్, శ్రీదేవి, అదూర్ భాసి, తిక్కురిసి సుకుమారన్ నాయర్, శ్రీలత నంబూతిరి ప్రధాన పాత్రల్లో నటించగా, జి. దేవరాజన్ సంగీతం అందించాడు.

## కథా నేపథ్యం
ఈ సినిమా పురాణ సావిత్రి కథ. యుధిష్ఠిరుడి ప్రశ్నకు మార్కండేయుడు చెప్పినట్లుగా ద్రౌపదికి చెబుతుంది. మహాభారతం ఇతిహాసం నుండి తీసుకోబడింది.

## తారాగణం

* కమల్ హాసన్ (సత్యవాన్)
* శ్రీదేవి (సావిత్రి)
* అదూర్ భాసి
* తిక్కురిసి సుకుమారన్ నాయర్
* శ్రీలత నంబూతిరి
* జోస్ ప్రకాష్ (అశ్వపతి)
* కవియూర్ పొన్నమ్మ (అరుంధతి దేవి) 
* శంకరడి (రాజగురు)
* పట్టోమ్ సదన్
* పికె అబ్రహం
* మనవళన్ జోసెఫ్
* టిపి మాధవన్
* కడువక్కులం ఆంటోనీ
* అరన్ముల పొన్నమ్మ
* బేబీ సుమతి

## సాంకేతికవర్గం
* దర్శకత్వం: పి. జి. విశ్వభరణ్
* నిర్మాత: కెవివి సత్యనారాయణ
* రచన: ఎస్.ఎల్. పురమ్ సదానందం
* ఆధారం: సావిత్రి అండ్ సత్యవన్
* సంగీతం: జి. దేవరాజన్
* ఛాయాగ్రహణం: యు. రాజగోపాల్
* కూర్పు: వి.పి. కృష్ణన్
* నిర్మాణ సంస్థ: తిరుపతి చిత్ర 

## పాటల జాబితా
1.అనందం పాడ సాగెను వీణగా ఆవేశం, రచన: రాజశ్రీ, గానం.శ్రీపతి పండితారాద్యుల బాలసుబ్రహ్మణ్యం 

2.ఈశ్వర శంకర దీవెనలీయురా నమ్మితి , రచన: రాజశ్రీ, గానం.పి . సుశీల 

3.కస్తూరి మల్లిక ఊరేగేనే ఆశలు, రచన: రాజశ్రీ, గానం.ఎస్ పి బాలసుబ్రహ్మణ్యం, పులపాక సుశీల 

4.నీలాంబుజాలు విరిసే నీ నయన వీక్షణ, రచన: రాజశ్రీ, గానం.ఎస్ పి బాలసుబ్రహ్మణ్యం

5.ముద్దొచ్చే చిలకమ్మా కంట బడింది, రచన: రాజశ్రీ, గానం.ఎస్ పి బాలసుబ్రహ్మణ్యం, పి సుశీల బృందం  

6.రాగ సాగరమే ప్రియ రాగ సాగరమే, రచన: రాజశ్రీ, గానం.ఎస్ పి బాలసుబ్రహ్మణ్యం.. 

## మూలాలు
7.ghantasala galaamrutamu kolluri bhaskararao blog.

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
వర్గం:1980 తెలుగు సినిమాలు
వర్గం:తెలుగు పౌరాణిక సినిమాలు
వర్గం:శ్రీదేవి నటించిన సినిమాలు
హైదరాబాదు సరిహద్దు గోడ

**హైదరాబాదు సరిహద్దు గోడ** తెలంగాణ రాష్ట్ర రాజధాని హైదరాబాదులోని పాతబస్తీకి సరిహద్దుగా కట్టబడిన గోడ. ఆ తరువాతికాలంలో హైదరాబాదు నగరం గోడను దాటి విస్తరించింది. సుమారు 6 మైళ్ళ (9.7 కిమీ) పొడవు, 41 మైళ్ళ విస్తీర్ణంలో ఉన్న ఈ గోడ నగరం చుట్టూ సమృద్ధిగా లభించిన పెద్ద గ్రానైట్ రాళ్ళతో నిర్మించబడింది.

## నిర్మాణం
కుతుబ్ షాహీ వంశముకు చెందిన చివరి సుల్తాన్ అబుల్ హసన్ కుతుబ్ షా ఈ గోడ నిర్మాణాన్ని ప్రారంభించాడు. దక్కన్ మొఘల్ గవర్నర్ ముబారిజ్ ఖాన్ ఆధ్వర్యంలో నిర్మాణం కొనసాగి, మొదటి నిజాం- (నిజాం-ఉల్-ముల్క్ ఆసఫ్ జా I) చేత 1802లో పూర్తయ్యింది. దీని నిర్మాణానికి 16 సంవత్సరాలు పట్టింది. శత్రువులు ఏమాత్రం పైకి ఎక్కకుండా రాళ్లతో సుమారు 18 అడుగుల (5.49 మీ) ఎత్తు, 8 అడుగుల (2.44 మీ) వెడల్పుతో ఈ గోడను నిర్మించారు. నగరానికి రాకపోకలు సాగించడానికి వీలుగా 13 ద్వారాలు (దర్వాజాలు) ఏర్పాటుచేసి, ఆ పదమూడు దర్వాజాలకు ఆనుకొని కిటికీలు ఏర్పాటుచేసి అక్కడ శక్తి స్వరూపిణి అయిన అమ్మవారి విగ్రహాన్ని ప్రతిష్టించారు. నగర భద్రత కోసం రాత్రివేళలో ఈ దర్వాజాలు మూసేవారు. ఒకసారి రాత్రి దర్వాజాలు మూస్తే,ఎట్టి పరిస్థితిలోనూ తెల్లవారుజాము వరకు తెరిచేవారు కాదు.

## దర్వాజలు
చాదర్‌ఘాట్‌ నుంచి దబీర్‌పురా వరకు ఏర్పాటుచేసిన ఈ 13 ద్వారాలకు ఆయా ప్రాంతాలను బట్టి పేర్లు పెట్టారు. వాటిల్లో ప్రస్తుతం రెండు దర్వాజాలు (పురానపూల్ దర్వాజా, దబీర్‌పురా దర్వాజా) మాత్రమే మిగిలి ఉన్నాయి.

# పురానపూల్ దర్వాజా (పురానపూల్)
# దబీర్‌పురా దర్వాజా (దబీర్‌పురా)
# చాదర్‌ఘాట్ దర్వాజా (చాదర్ ఘాట్)
# యాకుత్పురా దర్వాజా (యాకుత్‌పురా)
# అలియాబాద్ దర్వాజా (అలియాబాద్): రెండవ నిజాం అలీఖాన్ పేరు పెట్టబడింది.
# చంపా దర్వాజా
# లాల్ దర్వాజా
# గౌలిపురా దర్వాజా (గౌలిపురా): 1950లలో వీధులను విశాలం చేసే కార్యక్రమంలో ఈ దర్వాజా కాలగతిలో కనుమరుగయ్యింది.
# ఫతే దర్వాజా
# దూధ్ బౌలి దర్వాజా
# డిల్లీ దర్వాజా
# మీర్ జుమ్లా దర్వాజా
# అఫ్జల్ దర్వాజా: ఇది ఆఖరున 1861లో అఫ్జల్ ఉద్దౌలా కాలంలో నిర్మించబడింది.

## ఇతర వివరాలు
# 1908లో మూసీ నదికి వరదలు వచ్చిన సమయంలో ఈ గోడ చాలాభాగం ధ్వంసమైంది. స్వాతంత్ర్యం తరువాత ప్రభుత్వం 1950, 1960లలో కూల్చివేసింది.
# ఆక్రమణలు, అధికారుల నిర్లక్ష్యం కారణంగా దాదాపు అన్నిప్రాంతాల్లో పూర్తి గోడ ధ్వంసమవ్వగా అలియాబాద్ వద్ద కొంతభాగం ఇప్పటికీ వాడుకలో ఉంది.

## మూలాలు

వర్గం:హైదరాబాద్ రాష్ట్రం
వర్గం:నిర్మాణాలు
వర్గం:కట్టడాలు
వర్గం:నిజాం పరిపాలన
బ్రజేశ్ మిశ్రా

**బ్రజేశ్ మిశ్రా** (సెప్టెంబర్ 29, 1928 - సెప్టెంబర్ 28, 2012) ఈయన భారతీయ దౌత్యవేత్త, రాజకీయ నాయకుడు. ఈయన పద్మవిభూషణ్ పురస్కార గ్రహీత.

## తొలినాళ్ళ జీవితం
ఈయన 1928 సెప్టెంబర్ 29 న జన్మించాడు. ఈయన తండ్రి మధ్యప్రదేశ్ మాజీ ముఖ్యమంత్రి ద్వారక ప్రసాద్ మిశ్రా. ఈయన కాంగ్రెస్ పార్టీకి చెందిన రాజకీయ నాయకుడిగా, ఇందిరా గాంధీకి సన్నిహితుడు.

## దౌత్య వృత్తి
ఈయన 1951 లో భారత విదేశాంగ సేవలో చేరారు. 1962 చైనా - ఇండియన్ యుద్ధం తరువాత బీజింగ్‌లో ఛార్జ్ డి అఫైర్‌ గా, ఇండోనేషియాలో భారత రాయబారిగా, జెనీవాలో రాయబారి, భారత శాశ్వత ప్రతినిధిగా పనిచేశారు. ఈయన చివరి పోస్టింగ్ 1979 జూన్ నుండి 1981 ఏప్రిల్ వరకు ఐక్యరాజ్యసమితికి భారతదేశ శాశ్వత ప్రతినిధిగా పనిచేశారు. ఈయన శాశ్వత ప్రతినిధిగా ఉన్న సమయంలో ఐక్యరాజ్యసమితి సర్వసభ్య సమావేశం యొక్క ఆరవ అత్యవసర ప్రత్యేక సమావేశంలో ఆఫ్ఘనిస్తాన్ పై సోవియట్ దండయాత్రపై భారతదేశం తరపున స్వరం వినిపించాడు.

## మరిన్ని విశేషాలు
ఈయన 1991 ఏప్రిల్ లో భారతీయ జనతా పార్టీలో చేరాడు. ఈయన ఆనాటి భారత ప్రధానమంత్రికి 9వ ప్రధాన కార్యదర్శిగా నియమించడంతో, 1998 మార్చిలో భారతీయ జనతా పార్టీకి రాజీనామా చేశాడు. ఈయన 1998 నవంబరు నుండి 2004 మే 23 వరకు మొదట జాతీయ భద్రతా సలహాదారుగా, జాతీయ భద్రతా నిర్వహణ కోసం సంస్థాగత నిర్మాణాన్ని రూపొందించడంలో కీలకపాత్ర పోషించాడు. ఈయన పోఖ్రాన్ -2 నుండి కాశ్మీర్ వరకు వాజ్‌పేయి పాకిస్థాన్ పర్యటన నుండి అమెరికాను వ్యూహాత్మక సంభాషణలో నిమగ్నం చేయడం వరకు అన్నింటిలోనూ భారత విదేశాంగ విధానం, భద్రతా విన్యాసాల వెనుక ఉన్నాడు.

## పురస్కారాలు
ఈయనకు 2011 లో భారత ప్రభుత్వం పద్మ విభూషణ్ పురస్కారంతో సత్కరించింది.

## మరణం
ఈయన 2012 సెప్టెంబర్ 28 న న్యూ ఢిల్లీ లోని వసంత్ కుంజ్ లోని ఫోర్టిస్ ఆసుపత్రిలో మరణించాడు.

## మూలాలు

వర్గం:1928 జననాలు
వర్గం:2012 మరణాలు
వర్గం:పద్మవిభూషణ పురస్కార గ్రహీతలు
వైఎస్‌ఆర్ నేతన్న నేస్తం పథకం

జగన్మోహన్ రెడ్డి 2019 డిసెంబరు 21న అప్పటి ఆంధ్రప్రదేశ్ ముఖ్యమంత్రిగా  ఈ పథకాన్ని అనంతపురం జిల్లా ధర్మవరంలో ప్రారంభించారు.

## వివరాలు
వైఎస్సార్‌ నేతన్న నేస్తం పథకం ద్వారా చేనేత మగ్గం ఉన్న ప్రతి వారికి సంవత్సరం రూ.24 వేల ఆర్థిక సాయం చేయటానికి ప్రారంభించారు .ఈ పధకానికి అనంతపురం జిల్లాలో నేత మగ్గం కార్మికులు 27,481 మంది ఎంపికయ్యారు. వీరితోపాటు ఆంధ్రప్రదేశ్ రాష్ట్రంలో ఉన్న 81,783 మంది నేత మగ్గం కార్మికులంతా ఈ పథకం నుంచి ప్రయోజనం కల్పించటానికి అవకాశం ఉంది. ఈ పధకానికి ప్రభుత్వం రూ.196.27 కోట్లు కేటాయించారు.

## మూలాలు

వర్గం:ఆంధ్రప్రదేశ్
వర్గం:ఆంధ్రప్రదేశ్ ప్రభుత్వ పథకాలు
కథనం (2019 సినిమా)

**కథనం** 2019, ఆగస్టు 9న విడుదలైన తెలుగు చలనచిత్రం. రాజేష్ నాదేండ్ల దర్శకత్వం వహించిన ఈ చిత్రంలో అనసూయ భరధ్వాజ్, అవసరాల శ్రీనివాస్, వెన్నెల కిషోర్ ముఖ్యపాత్రల్లో నటించగా, రోషన్ సాలూరు సంగీతం అందించాడు. గాయత్రి ఫిల్మ్స్ పతాకంపై  బి. నాగేంద్ర రెడ్డి, శర్మ చుక్కా నిర్మించిన ఈ చిత్రానికి రాజేంద్ర భరద్వాజ్ స్క్రీన్ ప్లే, సతీష్ ముత్యాల ఛాయాగ్రహణం అందించారు.

## కథ
అను(అనసూయ భరద్వాజ్‌) సినిమా పరిశ్రమలో రచయితగా కథలు రాస్తూ.. దర్శకత్వం చేసే అవకాశం కోసం ప్రయత్నిస్తూ ఉంటుంది. నలుగురు నిర్మాతలు చెప్పిన కథకు స్క్రిప్ట్ రాసేందుకు అంగీకరిస్తుంది. ఆ చిత్రానికి అనసూయను దర్శకత్వ బాధ్యతలు స్వీకరించి, స్క్రిప్ట్‌ వర్క్‌ చేయమని సలహా ఇస్తారు నిర్మాతలు. అయితే ఆ కథకు సంబంధించిన కథనాన్ని ఎలా రాసుకుంటుందో, నగరంలో అదే విధంగా హత్యలు జరుగుతూ ఉంటాయి. మరి ఆ హత్యలకు, అనుకు ఉన్న సంబంధం ఏమిటి, ఆ హత్యలు చేసేది ఎవరు, అలా ఎందుకు చేస్తున్నారన్నది మిగతా కథ.

## నటవర్గం
* అనసూయ భరధ్వాజ్ (అను)
* వెన్నెల కిషోర్
* రణధీర్ గట్లా (ఏసిపి రణధీర్)
* అవసరాల శ్రీనివాస్
* బబ్లూ పృథ్వీరాజ్

## సాంకేతికవర్గం
* దర్శకత్వం: రాజేష్ నాదేండ్ల
* నిర్మాత: బి. నాగేంద్ర రెడ్డి, శర్మ చుక్కా
* రచన, స్క్రీన్ ప్లే: రాజేంద్ర భరద్వాజ్
* సంగీతం: రోషన్ సాలూరు
* ఛాయాగ్రహణం: సతీష్ ముత్యాల
* నిర్మాణ సంస్థ: గాయత్రి ఫిల్మ్స్

## విడుదల
ఈ చిత్రం 2019, ఆగస్టు 9న విడుదలై ప్రేక్షకులు, సినీ విమర్శకుల నుండి ప్రతికూల స్పందనలను అందుకుంది.

### మార్కెటింగ్
2018, అక్టోబరులో ప్రధాన తారాగణం ఆధ్వర్యంలో ఈ చిత్ర ఫస్ట్‌లుక్ పోస్టర్ విడుదల చేయబడింది. 2019, ఆగస్టు 3న ట్రైలర్ విడుదలయింది.

## మూలాలు

## ఇతర లంకెలు
* 
* అమెజాన్ లో కథనం సినిమా

వర్గం:2019 తెలుగు సినిమాలు
కపిల్ సిబల్

**కపిల్ సిబల్** (జననం: ఆగస్టు 8, 1948) ఈయన భారతీయ రాజకీయ నాయకుడు, న్యాయవాది. ఆయన సుప్రీంకోర్టు బార్‌ అసోసియేషన్‌ అధ్యక్షుడిగా 2024 మే 16న ఎన్నికయ్యాడు.

## తొలినాళ్ళ జీవితం
ఈయన 1948 ఆగస్టు 8 న పంజాబ్‌ లోని జలంధర్‌లో జన్మించాడు. ఈయన కుటుంబం 1947 లో విభజన సమయంలో భారతదేశానికి వలస వచ్చారు. కపిల్ సిబల్ 1964 లో ఢిల్లీలోని సెయింట్ జాన్స్ హై స్కూల్ లో తన పాఠశాల విద్యను, ఢిల్లీ విశ్వవిద్యాలయంలోని సెయింట్ స్టీఫెన్స్ కాలేజీలో ఎల్.ఎల్.బి డిగ్రీని, ఫ్యాకల్టీ ఆఫ్ లాను, చరిత్రలో ఎం.ఏ. పట్టాను పొందాడు. ఈయన 1972 లో బార్ అసోసియేషన్‌లో చేరాడు. 1973 లో  ఇండియన్ అడ్మినిస్ట్రేటివ్ సర్వీసెస్‌కు అర్హత సాధించాడు. కానీ ఈ ఉద్యోగాన్ని తిరస్కరించి న్యాయ విద్యను కొనసాగించాలని నిర్ణయించుకున్నాడు. 1977 లో తన ఎల్. ఎల్.ఎమ్ ను  హార్వర్డ్ లా స్కూల్ లో పూర్తిచేసాడు.

## కెరీర్
ఈయన 1983 లో సీనియర్ న్యాయవాదిగా నియమించబడ్డాడు. 1989 లో భారతదేశ అదనపు సొలిసిటర్ జనరల్గా నియమించబడ్డాడు. ఈయన మూడు పర్యాయాలు 1995-1996, 1997-1998, 2001-2002లో సుప్రీంకోర్టు బార్ అసోసియేషన్ అధ్యక్షుడిగా పనిచేశాడు. ఈయన జాతీయ దినపత్రికలలో భద్రత, అణు విస్తరణ, ఉగ్రవాదం వంటి వివిధ అంశాలపై అనేక వ్యాసాలను రాసాడు. ఈయన 2004 సార్వత్రిక ఎన్నికలలో కాంగ్రెస్ పార్టీ తరపున చాంద్ని చౌక్ లోక్ సభ నియోజకవర్గం నుంచి పోటీచేసి భారతీయ జనతా పార్టీకి చెందిన స్మృతి ఇరానీపై గెలిచాడు. ఆనాటి ప్రధానమంత్రి మన్మోహన్ సింగ్ కేబినెట్‌లో కేంద్ర సైన్స్, టెక్నాలజీ, ఎర్త్ సైన్సెస్ మంత్రిగా పనిచేశాడు. 2009 సార్వత్రిక లోక్‌సభ ఎన్నికల్లో చాందిని చౌక్ నియోజకవర్గం నుంచి భారత జాతీయ కాంగ్రెస్ తరపున రెండోసారి పోటీచేసి గెలుపొందాడు.

## పదవులు
ఈయన అదనపు సొలిసిటర్ జనరల్ ఆఫ్ ఇండియా (1989 డిసెంబరు - 1990), ఇందిరా గాంధీ నేషనల్ ఓపెన్ యూనివర్శిటీ (1993) ప్రెసిడెంట్. సుప్రీం కోర్ట్ బార్ అసోసియేషన్ (1995-96, 1997-98, 2001-2002) ; సభ్యుడు. రాజ్యసభ (1998 జూలై) సభ్యుడు. ఎగ్జిక్యూటివ్ కౌన్సిల్, ఇన్స్టిట్యూట్ ఆఫ్ కాన్స్టిట్యూషనల్ అండ్ పార్లమెంటరీ స్టడీస్ (2001 జూలై) సభ్యుడు. వ్యాపార సలహా కమిటీ (2001 ఆగస్టు) సభ్యుడు, హోం వ్యవహారాల కమిటీ (2002 జనవరి) కో-చైర్మన్, ఇండో-యుఎస్ పార్లమెంటరీ ఫోరం (2002) సభ్యుడు, బోర్డ్ ఆఫ్ ఇంటర్నేషనల్ ఎయిడ్స్ వ్యాక్సిన్ ఇనిషియేటివ్ (2002) సభ్యుడు.
## వ్యక్తిగత జీవితం
ఈయన తండ్రి న్యాయవాది. ఈయన కుటుంబం 1947 లో విభజన సమయంలో భారతదేశానికి వలస వచ్చారు. 1994 లో హెచ్ఎల్ సిబల్ ను ఇంటర్నేషనల్ బార్ అసోసియేషన్ "లివింగ్ లెజెండ్ ఆఫ్ ది లా"గా పేర్కొంది. ఈయన 1973 లో నినా సిబల్‌ను వివాహం చేసుకున్నాడు. ఈమె 2000 లో రొమ్ము క్యాన్సర్‌తో మరణించింది. ఈయనకు తన మొదటి వివాహం నుండి ఇద్దరు కుమారులు అమిత్, అఖిల్. వీరు ఇద్దరూ న్యాయవాదులు. ఈయన 2005 లో ప్రోమిలా సిబల్‌ను వివాహం చేసుకున్నాడు. అతని సోదరుడు కన్వల్ సిబల్, భారత విదేశాంగ సేవ యొక్క రిటైర్డ్ దౌత్యవేత్త, భారత మాజీ విదేశాంగ కార్యదర్శి.

## మూలాలు

వర్గం:1948 జననాలు
వర్గం:జీవిస్తున్న ప్రజలు
వర్గం:న్యాయవాదులు
వర్గం:ఢిల్లీ నుండి ఎన్నికైన లోక్‌సభ సభ్యులు
వెల్వియా

**వెల్వియా ** (ఆంగ్లం: '''Velvia''') ఫూజీఫిల్మ్ చే ఉత్పత్తి చేయబడే ఒక స్లైడ్ (రివర్సల్) ఫిలిం. ఈ ఫిలింతో తీయబడ్డ ప్రతిబింబం లో వచ్చే నునుపు వలన Velvet Media అనే పదాల సమ్మేళనమే Velvia. వెల్వియా ఫిలిం వర్ణ సంతృప్తతకు చాయాచిత్రం యొక్క నాణ్యతకు పెట్టింది పేరు.

వెల్వియా 1990 లో విడుదల చేయబడింది. 

## [[ఫిలిం వేగం]]

అసలైన వెల్వియా ఫిలిం వేగం ఐ ఎస్ ఓ 50. అయితే ఈ ఫిలిం తయారు చేయటానికి కావలసిన ముడిపదార్థాల లభ్యత కష్టతరం కావటంతో దీని ఉత్పత్తి ఆగిపోయింది. అయితే ఫూజీ సంస్థ పరిశోధన, అభివృద్ధి విభాగం ఫిలిం యొక్క లక్షణాలను యథాతథంగా ఉంచగల, ప్రత్యామ్నాయ ముడిపదార్థాలను కనుగొనడంతో 2009 నుండి మరల ఫిలిం యొక్క ఉత్పత్తి ఊపందుకొంది.

### రకాలు

వెల్వియా లో ఈ క్రింది రకాలు కలవు

* Velvia 50 (RVP50 అనగా రివర్సిబుల్ వెల్వియా ఫర్ ప్రొఫెషనల్స్)
* Velvia 100F
* Velvia 100

### వెల్వియా ఫిలిం పై తీసిన ఛాయాచిత్రాలు

File:And the flag still hoists.jpg|  బెంగుళూరు లోని కే ఆర్ పురం వద్ద ఉన్న బ్రిడ్జి
File:Autumn in Fujimi.jpg| వర్ణ సంతృప్తతను అతిశయించి చూపటం వలన ప్రకృతి దృశ్యాలు వెల్వియా పై రమణీయంగా కనబడతాయి
File:Cervo rosso - Red Deer.jpg| వెల్వియా పై క్షేత్ర అగాథం
File:New Street Station Signal Box (1).jpg|వెల్వియా పై ఒక పట్టణ దృశ్యం


### ఇవి కూడా చూడండి
* ఫిలిం
* ఈస్ట్‌మన్‌ కొడాక్‌

### మూలాలు
* http://www.kenrockwell.com/fuji/velvia-50.htm
* https://web.archive.org/web/20180713124519/http://www.earthseapublishing.com/magazines/photographic/pdf/1990%207%20Super%20Film%20Shootout.pdf
* https://web.archive.org/web/20150924015947/http://www.fujifilmusa.com/shared/bin/AF3-0221E2Velvia50PIB.pdf
* https://web.archive.org/web/20191223115104/https://www.fujifilm.com/products/professional_films/color_reversalfilms/velvia_50/
* https://www.popphoto.com/gear/2008/12/velvia-100f-best-slide-film-ever/

వర్గం:ఫిలిం
కొండరాజు కోయపిల్ల

***కొండరాజు కోయపిల్ల*** 1980 లో విడుదలైన తెలుగు డబ్బింగ్ సినిమా. పద్మ లక్ష్మి ప్రొడక్షన్స్ పతాకంపై గబ్బిట వెంకటరావు నిర్మించిన ఈ సినిమాకు తొప్పిల్ భాసి దర్శకత్వం వహించాడు. కమల హాసన్, లక్ష్మి ప్రధాన తారాగణంగా రూపొందిన ఈ సినిమాకు ఎస్. హనుమంతరావు సంగీతాన్నందించాడు. ఇది 1976లో విడుదలైన మలయాళ సినిమా పొన్నిను డబ్బింగ్ చేయబడిన సినిమా.

## కథ
మల్లేశ్వరం కొండలలోని అత్తప్పడి ఆదివాసుల జీవన విధానం ఆధారంగా ఈ చిత్రం రూపొందించబడింది. ఆదివాసులు పాటిస్తున్న కత్తిరించే, కాల్చే విధానం గల సాగును ప్రభుత్వం అకస్మాత్తుగా ఆపివేసింది. వారు కొత్త ఉద్యోగాల కోసం వెతకవలసి వచ్చింది. హీరో తన హెయిర్ స్టైల్ ని టైమ్స్ కు అనుగుణంగా మార్చుకుంటాడు. కోర్ట్ షిప్ డ్యాన్స్, సాంప్రదాయ పాటలు వాస్తవిక రీతిలో చిత్రీకరించబడ్డాయి.

## తారాగణం
* కమల్ హాసన్ మారన్ పాత్రలో
* లక్ష్మి పొన్నీగా
* సోమన్ చెల్లన్ గా
* అడూర్ భాసి బొమ్మన్‌గా
* శంకరడి నంజన్‌గా
* బహదూర్ అధికారిగా
* జనార్థనన్ సబ్ కలెక్టర్‌గా
* పరవూర్ భరతన్ హనుమంతుడిగా
* మనవళన్ జోసెఫ్ శంకరన్ గా
* ఆంధిగా సామ్
* ముత్తుకుళం రాఘవన్ పిళ్ళై * మూప్పన్ *
* జె. ఎ. ఆర్. ఆనంద్ * మూప్పన్ 'యొక్క సహాయకుడిగా*
* ప్రతాపాచంద్రన్ చిన్నన్ గా
* టీ-షాప్ కీపర్‌గా పంజాబీ

## మూలాలు

## బయటి లింకులు
* 

వర్గం:తెలుగు డబ్బింగ్ సినిమాలు
వర్గం:కమల్ హాసన్ నటించిన సినిమాలు
రణరంగం (2019 సినిమా)

**రణరంగం** 2019, ఆగస్టు 15న విడుదలైన తెలుగు చలనచిత్రం. సుధీర్ వర్మ దర్శకత్వం వహించిన ఈ చిత్రంలో శర్వానంద్, కాజల్ అగర్వాల్, కళ్యాణి ప్రియదర్శన్ ప్రధాన పాత్రల్లో నటించగా, ప్రశాంత్ పిళ్ళై సంగీతం అందించాడు.

## కథ
దేవా (శర్వానంద్‌) విశాఖపట్నంలో తన స్నేహితులతో కలిసి బ్లాక్‌ టిక్కెట్లు అమ్ముకుంటూనే లిక్కర్‌ మాఫియాకు కింగ్‌లా మారుతాడు. ఆంధ్రప్రదేశ్‌లో మద్యపాన నిషేదం అయిన సమయంలో దేవా లిక్కర్‌ స్మగ్లింగ్‌ చేస్తాడు. ఆ సమయంలో ఎమ్మెల్యే సింహాచలం (మురళీ శర్మ)-దేవాల మధ్య శత్రుత్వం పెరుగతుంది. గీత (కళ్యాణీ ప్రియదర్శిణ్)ను ప్రేమించి పెళ్లి చేసుకున్న దేవా, ఓ పాప పుట్టిన తరువాత గొడవలన్నింటిని వదిలేసి స్పెయిన్‌కు వెళ్తాడు. దేవా స్పెయిన్‌కు ఎందుకు ఎళ్ళాడు, గీత పరిస్థితి ఏంటి, డాన్‌గా మారిన దేవాకు అసలు శత్రువు ఎవరు అనేది మిగతా కథ.

## నటవర్గం

*శర్వానంద్ (ఆదినారాయణ/దేవా) 
*కాజల్ అగర్వాల్ (గీతా)
* కల్యాణీ ప్రియదర్శన్  (గీత)
*ప్రీతి అల్లూరి (దేవా కూతురు)
*మురళీ శర్మ (ఎమ్మెల్యే సింహాచలం)
*బ్రహ్మాజీ
*ప్రవీణ్  
*రాజా చెంబోలు 
*అజయ్
*ఆదర్శ్ బాలకృష్ణ
*కల్పలత
*సుదర్శన్
*రాబిన్ పృథ్వీ

## సాంకేతికవర్గం

* రచన, స్క్రీన్ ప్లే, దర్శకత్వం: సుధీర్ వర్మ
* నిర్మాత: సూర్యదేవర నాగవంశీ
* సంగీతం: ప్రశాంత్ పిళ్ళై
* ఛాయాగ్రహణం: దివాకర్ మణి
* కూర్పు: నవీన్ నూలి
* నిర్మాణ సంస్థ: సితార ఎంటర్టైన్మెంట్స్
* పంపిణీదారు: హారిక అండ్ హసిన్ క్రియేషన్స్

## మార్కెటింగ్
ఈ చిత్రానికి సంబంధించి శర్వానంద్ ఫోటో ఉన్న ఫస్ట్ లుక్ పోస్టర్ 2019, మే నెలలో విడుదల అయింది. మే 25వ తేదీన ఫస్ట్ లుక్ టీజర్ విడుదల చేయబడింది. హారిక అండ్ హసిన్ క్రియేషన్స్ వారిచేత ఆగస్టు 4వ తేదీన చిత్ర ట్రైలర్ యూట్యూబ్ వేదికగా విడుదల అయింది.

## పాటలు
ప్రశాంత్ పిళ్ళై, కార్తీక్ రొడ్రిగుజ్, సన్నీ ఎంఆర్ ఈ చిత్రానికి సంగీతం అందించారు. బాలాజీ రాసిన "సీతా కళ్యాణం" పాట మినహా మిగతా అన్ని పాటలను కృష్ణచైతన్య రాశాడు. ఆదిత్యా మ్యూజిక్ ద్వారా పాటలు విడుదలయ్యాయి. 2019, జూలై 4న బాలాజీ రాయగా శ్రీహరి పాడిన "సీతా కళ్యాణం" అనే మొదటి పాట విడుదలైంది. 2019, జూలై 20న కార్తీక్ రోడ్రిగుజ్ స్వరపరచి, పాడిన పాట "కన్ను కొట్టి" రెండవ పాటగా విడుదలైంది. 2019, జూలై 29న సన్నీ ఎంఆర్ స్వరపరిచిన "పిల్లా పిక్చర్ పర్ఫెక్ట్" మూడవ పాటగా విడుదలైంది. 2019, ఆగస్టు 10న మొత్తం పాటలు విడుదలయ్యాయి.

## విడుదల - రేటింగ్
2019, ఆగస్టు 15న ఈ చిత్రం విడుదల చేయబడింది. టైమ్స్ ఆఫ్ ఇండియా 3/5 రేటింగ్ ఇచ్చింది.

## మూలాలు

## ఇతర లంకెలు
*

వర్గం:2019 తెలుగు సినిమాలు
వర్గం:కాజల్ నటించిన సినిమాలు
దీపాంకర్ ఛటర్జీ

**దీపాంకర్ ఛటర్జీ** (జననం: ఏప్రిల్ 21, 1951) ఈయన భారతీయ మాలిక్యులర్ బయాలజిస్ట్. ఈయన సైన్స్, ఇంజనీరింగ్ విభాగంలో చేసిన కృషికి గాను భారత ప్రభుత్వం 2016 లో పద్మశ్రీ పురస్కారంతో సత్కరించింది.

## తొలినాళ్ళ జీవితం
ఈయన ఏప్రిల్ 21, 1951 న పశ్చిమ బెంగాల్ రాష్ట్రంలో జన్మించాడు. ఈయన కోల్‌కతాలోని జాదవ్‌పూర్ విశ్వవిద్యాలయంలో గ్రాడ్యుయేట్, మాస్టర్స్ డిగ్రీ విద్యను పూర్తిచేశాడు. 1973 లో ఇండియన్ ఇన్స్టిట్యూట్ ఆఫ్ సైన్స్ నుండి మాలిక్యులర్ బయాలజీలో పి.హెచ్.డి పట్టాను పొందాడు. 1978 లో హైదరాబాద్ విశ్వవిద్యాలయంలో స్కూల్ ఆఫ్ లైఫ్ సైన్సెస్ యొక్క ఫ్యాకల్టీ సభ్యుడిగా తన వృత్తిని ప్రారంభించాడు. ఈయన బ్యాక్టీరియా ట్రాన్స్క్రిప్షన్ మెకానిజం, జన్యు వ్యక్తీకరణకు సంబంధించి ఎస్చెరిచియా కోలి, మైకోబాక్టీరియం క్షయ, ఒమేగా కారకం వంటి బ్యాక్టీరియాపై పరిశోధన చేశాడు. కోల్‌కతాలోని ఇండియన్ ఇన్స్టిట్యూట్ ఆఫ్ సైన్స్ ఎడ్యుకేషన్ అండ్ రీసెర్చ్ లో అనుబంధ ప్రొఫెసర్ గా పనిచేశాడు. మాలిక్యులర్ బయోఫిజిక్స్ యూనిట్, ఇండియన్ ఇన్స్టిట్యూట్ ఆఫ్ సైన్స్, భారత ప్రభుత్వ సైన్స్ అండ్ టెక్నాలజీ విభాగంలో మల్టీడిసిప్లినరీ రీసెర్చ్ ఇన్స్టిట్యూట్ లో గౌరవ ప్రొఫెసర్ గా పనిచేశాడు. ఈయన బ్యాక్టీరియా లిప్యంతరీకరణపై మార్గదర్శక పరిశోధనలను చేసాడు.

## పురస్కారాలు, గుర్తింపులు

ఈయన ఇండియన్ అకాడమీ ఆఫ్ సైన్సెస్ (1994), ది వరల్డ్ అకాడమీ ఆఫ్ సైన్సెస్, ఇండియన్ నేషనల్ సైన్స్ అకాడమీ (1997), నేషనల్ అకాడమీ ఆఫ్ సైన్సెస్ ఇండియా ( 1989) లో ఫెల్లో గా పనిచేశాడు. 1992 లో కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్ నుండి సైన్స్ అండ్ టెక్నాలజీ విభాగాలలో అత్యున్నత భారతీయ అవార్డు అయిన శాంతి స్వరూప్ భట్నాగర్ పురస్కారాన్ని అందుకున్నాడు. ఈయనకు మిలీనియం గోల్డ్ మెడల్ (2000), రాన్బాక్సీ రీసెర్చ్ పురస్కారం (2001) అందుకున్నాడు. 2016 లో భారత ప్రభుత్వం పద్మశ్రీ పురస్కారంతో సత్కరించింది..

## మూలాలు

వర్గం:1951 జననాలు
వర్గం:జీవిస్తున్న ప్రజలు
వర్గం:పద్మశ్రీ పురస్కార గ్రహీతలు
కె.జి.యఫ్ చాప్టర్ 2

**కె.జి.యఫ్ చాప్టర్ 2** విజయ్‌ కిరగందుర్‌ నిర్మాతగా, యష్ హీరోగా ప్రశాంత్ నీల్ దర్శకత్వం వహించిన చిత్రం. 2019 మార్చిలో షూటింగ్ ప్రారంమైంది. ఈ సినిమా 2022 ఏప్రిల్ 14న కన్నడ తో పాటు హిందీ, మలయాళం, తమిళం, తెలుగు విడుదలయింది. కేజీఎఫ్-2 మూవీ తెలుగు వెర్షన్‌ ట్రైలర్‌ను రామ్ చరణ్ తన పుట్టినరోజైన 2022 మార్చి 27న సోషల్ మీడియాలో విడుదల చేసారు.

## తారాగణం

* యష్ 
* ఈశ్వరి రావు
* రావు రమేష్
* సంజయ్ దత్
* శ్రీనిధి శెట్టి
* దీప హెగ్డేగా మాలవికా అవినాష్ 
* సరన్ శక్తి 
* అచ్యుత్ కుమార్
*మాళవిక అవినాష్
* వశిష్ఠ సింహ 
* అర్చన జోయిస్ శాంతమ్మ 
* రామచంద్రరాజు
* మోహన్ జునేజా
* జాన్ కొక్కెన్
* హరీష్ రాయ్

## చిత్ర నిర్మాణం
కె.జి.యఫ్ చాప్టర్ 2 మార్చి 2019లో ప్రారంభమైంది. ఈ చిత్రంలో కొంత భాగం ఇప్పటికే కె.జి.యఫ్ చాప్టర్ 1 సమయంలో చిత్రీకరించబడింది.   బెంగుళూరు సమీపంలో ప్రారంభ రౌండ్ చిత్రీకరణ తరువాత, ఆగస్టు 2019లో కోలార్ గోల్డ్ ఫీల్డ్స్ లోని సైనైడ్ కొండల వద్ద చిత్రీకరణ ప్రారంభమైంది. 

## మూలాలు

## వెలుపలి లంకెలు

వర్గం:2021 తెలుగు సినిమాలు
వర్గం:కన్నడ సినిమాలు
ఆదుర్రు భౌద్ధ స్తూపం

తూర్పుగోదావరి జిల్లా మామిడికుదురు ఆదుర్రు గ్రామంలో ఈ చారిత్రాత్మకమైన   బౌద్ధారామం ఉంది.

## ఆదుర్రు స్తూపం చరిత్ర
ఈ పురాతన బౌద్ధ ప్రదేశాన్ని  స్థానికంగా ఉన్న ప్రజలు దుబారాజు గుడి  లేదా దుబారాజు దిబ్బా  గా పిలిచేవారు. అప్పటి లో మట్టిదిబ్బ గా ఉండేది.ఈ స్తూపం 1870లో   గుర్తించారు.అప్పటి కలెక్టర్ బాస్పెల్  ఈ స్తూపం గురించి  ప్రభుత్వానికి తెలియచేశారు.1906 లో పురావస్తు శాఖ అధికారి  అయిన అలెగ్జాండర్ రే స్తూపాన్ని తవ్వించి ఒక రిపోర్టును ప్రచురించాడు.32 అడుగులు, చుట్టుకొలత 162 అడుగులు ఉంది. ఈ స్థూపం అశోకుడు కట్టించిన 84 వేల స్థూపాలలో 64 మహాస్థూపాలు, అందులో మూడు దివ్యస్థూపాలు అని, ఆ మూడింటిలో ఆదుర్రు ఒకటని ప్రచారంలో ఉన్నది.

## మూలాలు
 
వర్గం:బౌద్ధ మతము
వర్గం:ఆంధ్రప్రదేశ్ చరిత్ర
పాలపిట్ట మాసపత్రిక

ఉన్నతమైన ఆశయాలతో, ప్రమాణాలతో **పాలపిట్ట** మాసపత్రిక ప్రారంభించబడింది. ఈ పత్రిక తొలి సంచిక 2010, ఫిబ్రవరి నెలలో వెలువడింది. పాలపిట్ట బుక్స్ తరఫున నడుపబడుతున్న ఈ పత్రికకు గుడిపాటి వెంకటేశ్వర్లు సంపాదకుడు, ప్రచురణకర్త.
## ఆశయాలు
ఈ పత్రిక తొలి సంచికలోని సంపాదకీయంలో పత్రిక దశ దిశ ఇలా పేర్కొన్నారు.
# సృజనాత్మక వ్యక్తీకరణలకు అనువైన వేదిక
# సర్వకళలకీ చోటు కల్పించే విస్తృతీ, వైశాల్యం  ప్రత్యేకత
# ప్రధాన స్రవంతి ధోరణికి భిన్నంగా సరికొత్త ఆలోచననీ, దృక్పథాన్నీ, అవగాహననీ అందించటమే ప్రాతిపదిక
# తెలుగు రచనలకే కాదు అనువాదాలకు, డయాస్పోరా వ్యక్తీకరణలకు సమప్రాధాన్యం 
# రచనను ఎవరు రాసారన్నది కాదు,  దానిలోని అసలుసిసలుతనం ఎంతన్నదే ప్రమాణం.
# సాహిత్య కళారంగాలలో ప్రజాస్వామిక చర్చలకు వేదిక.
పైన పేర్కొన్న ఆశయాలకు అనుగుణంగా పత్రిక వెలువడుతున్నది.
## విశేషాలు
ఈ సాహిత్య పత్రికలో కథ, కవిత, నవల, విమర్శ వంటి ప్రక్రియలలో రచనలు వెలువడుతున్నాయి. తెలుగు రచనలే కాక అనువాద రచనలకూ ప్రాధాన్యత లభిస్తోంది. ప్రతి సంచికా ఒక ప్రముఖుని గురించిన విశేషాలతో ఒక ప్రత్యేక సంచికగా వెలువడుతున్నది.  దాశరథి రంగాచార్య, దామెర రాములు, కాళోజీ నారాయణరావు, అమ్మంగి వేణుగోపాల్, అట్టాడ అప్పల్నాయుడు, బండి నారాయణస్వామి, గోరటి వెంకన్న, శాంతి నారాయణ, కె.వి. రమణాచారి, మామిడి హరికృష్ణ, పొట్లపల్లి రామారావు, ఎల్.ఆర్.స్వామి, మంగళంపల్లి బాలమురళీకృష్ణ, చుండూరి మృణాళిని మొదలైన ఎందరో ప్రముఖుల ప్రత్యేక సంచికగా ఈ పత్రిక వెలువడింది.

## కొన్ని రచనలు
## రచయితలు
ముకుంద రామారావు, గుమ్మన్నగారి బాలశ్రీనివాసమూర్తి, ఎమ్వీ రామిరెడ్డి, రూప్‌కుమార్ డబ్బీకార్, పెన్నా శివరామకృష్ణ, అఫ్సర్, కస్తూరి మురళీకృష్ణ, కె.పి.అశోక్‌కుమార్, వి.చంద్రశేఖరరావు, మునిమడుగుల రాజారావు, దాసరి అమరేంద్ర, రామా చంద్రమౌళి, అయినంపూడి శ్రీలక్ష్మి, ఎం.నారాయణశర్మ, విహారి, చింతపట్ల సుదర్శన్, పత్తిపాక మోహన్ మొదలైనవారు.

## మూలాలు

వర్గం:తెలుగు మాసపత్రికలు
వర్గం:సాహిత్య పత్రికలు
వర్గం:2010 స్థాపితాలు
వర్గం:హైదరాబాదు నుండి ప్రచురితమైన తెలుగు పత్రికలు
వర్గం:21 వ శతాబ్దపు తెలుగు పత్రికలు
చాణక్య (2019 సినిమా)

**చాణక్య** 2019, అక్టోబరు 5న విడుదలైన తెలుగు చలనచిత్రం. ఎకె ఎంటర్టైన్మెంట్స్ పతాకంపై సుంకర రామబ్రహ్మం నిర్మాణ సారథ్యంలో నిర్మించిన ఈ చిత్రానికి తిరు దర్శకత్వం వహించాడు. తొట్టెంపూడి గోపీచంద్, మెహ్రీన్ పిర్జాదా, జరీన్ ఖాన్ ప్రధాన పాత్రల్లో నటించగా, జయప్రకాష్, నాజర్, సునీల్, ఆలీ, ఆదర్శ్ బాలకృష్ణ తదితరులు ఇతర పాత్రల్లో నటించారు. ఈ చిత్రానికి విశాల్ చంద్రశేఖర్ సంగీతం అందించాడు.

## కథ సారాంశం
పాక్‌ ఉగ్రవాద దాడుల నుంచి దేశాన్ని రక్షించడానికి అర్జున్ (గోపీచంద్) రా ఏజెంట్‌గా సీక్రెట్ ఆపరేషన్‌ నడుపుతుంటాడు. బయటకు మాత్రం బ్యాంక్ ఉద్యోగి రామకృష్ణగా చలామణీ అవుతుంటాడు. తన సీక్రెట్‌ ఆపరేషన్‌లో భాగంగా భారత్‌లో జరుగుతున్న ఉగ్రదాడులకు కారకుడు.. పాక్‌ చెందిన ఇబ్రహీం ఖురేషీ అని అర్జున్‌ తెలుసుకుంటాడు. ఈ క్రమంలో ఖురేషీకి చెందిన అబ్దుల్ సలీమ్‌ను అర్జున్‌ హతమారుస్తాడు. ఇందుకు ప్రతీకారంగా అర్జున్‌ టీమ్‌లో సభ్యులైన అతని నలుగురు స్నేహితులు (రా ఏజెంట్స్‌)ను ఖురేషీ కిడ్నాప్ చేసి కరాచీకి పట్టుకుపోతాడు. గోపీచంద్‌ కరాచీ వెళ్లి తన నలుగురు ఫ్రెండ్స్‌ను ఎలా కాపాడాడు, దేశాన్ని ఉగ్రముప్పు నుంచి ఎలా బయటపడేశాడన్నది సినిమా కథ.

## నటవర్గం

*గోపిచంద్ (అర్జున్/రామకృష్ణ-అండర్ కవర్ రా ఏజెంట్)
*మెహ్రీన్ పిర్జాదా (ఐశ్వర్య)
*జరీన్ ఖాన్ (జుబేదా-కరాచీలో రా ఏజెంట్)
*నాజర్ (కులకర్ణి-రా ముఖ్యాధికారి)
* రాజేష్ ఖట్టర్ (ఇబ్రహిం ఖురేషి-ఉగ్రవాది)
*ఉపేన్ పటేల్ (సొహాలీ-ఖురేషి కొడుకు)
*రాజా చెంబోలు  (రవీందర్)
*ఆదర్శ్ బాలకృష్ణ (ఆది)
*సునీల్ (శీను)
*ఆలీ (డా. ఆలీ)
*జయప్రకాష్ (హోం మంత్రి)
*మిర్ సర్వార్ (అబ్దుల్ సలీం-ఖురేషి సహాయకుడు)
*వినీత్ కుమార్ (కరాచీ ట్రాన్స్ పోర్టు కీమషనర్ మహ్మద్ ఆలీ ఖాన్)
*రఘుబాబు (బ్యాంక్ మేనేజరు)
*భరత్ రెడ్డి (హోం మంత్ర పిఏ)
*స్వప్నిక (ఐశ్వర్య స్నేహితురాలు)
*రేవతి (రేవతి-రా రవీందర్ భార్య)
*కరుణ భూషన్ (ఆది భార్య)

## సాంకేతికవర్గం
* కథ, స్క్రీన్ ప్లే, దర్శకత్వం: తిరు
* నిర్మాత: రామబ్రహ్మం సుంకర
* రచన: అబ్బూరి రవి
* సంగీతం: విశాల్ చంద్రశేఖర్
* ఛాయాగ్రహణం: వెట్రి
* కూర్పు: మార్తాండ్ కె. వెంకటేష్
* నిర్మాణ సంస్థ: ఎకె ఎంటర్టైన్మెంట్స్

## నిర్మాణం
2019, ఫిబ్రవరిలో గోపీచంద్, తమిళ దర్శకుడు తిరుతో కలిసి తన 26వ సినిమాగా చాణక్య సినిమాను ప్రారంభించాడు. దర్శకుడు తిరుకు తెలుగులో ఇది తొలిచిత్రం కాగా, మెహ్రీన్ ను హీరోయిన్ గా ఎంపికచేశారు. ఫిబ్రవరిలో జైపూర్ వద్ద చిత్రీకరణ ప్రారంభమైంది. తెలుగులో ఆమె తొలిసారిగా ఈ చిత్రంలో జరీన్ ఖాన్ కీలక పాత్ర పోషించింది.

## పాటలు

ఈ చిత్రానికి విశాల్ చంద్రశేఖర్ సంగీతాన్ని అందించగా, రామజోగయ్య శాస్త్రి, శ్రీ చరణ్‌ పాకాల పాటలు రచించారు.

## విడుదల
2019, జూన్ 12న గోపిచంద్ ఫస్ట్ లుక్ తో సినిమా పోస్టర్‌ విడుదలయింది. 2019, సెప్టెంబరు 9న ఎకె ఎంటర్టైన్మెంట్స్ అధికారిక టీజర్‌ను విడుదల చేసింది. 2019, సెప్టెంబరు 26న అధికారిక థియేట్రికల్ ట్రైలర్ ఆవిష్కరించబడింది. 2019, అక్టోబరు 5న చాణక్య సినిమా ప్రపంచవ్యాప్తంగా అనేక థియేటర్లలో విడుదలైంది.

## స్పందన - రేటింగ్
# హన్స్ ఇండియా - 2.5/5
# టైమ్స్ ఆఫ్ ఇండియా - 2/5
# ఫస్ట్‌పోస్ట్ - 2/5
# సాక్షి - 2.25/5

## మూలాలు

## ఇతర లంకెలు
*

వర్గం:2019 తెలుగు సినిమాలు
వర్గం:గోపిచంద్ నటించిన సినిమాలు
వర్గం:రఘుబాబు నటించిన సినిమాలు
వర్గం:నాజర్ నటించిన సినిమాలు
వర్గం:సునీల్ నటించిన సినిమాలు
వర్గం:ఆలీ నటించిన సినిమాలు
వర్గం:తెలుగు దేశభక్తి సినిమాలు
ఆటగాళ్ళు

**ఆటగాళ్ళు** 2018, ఆగస్టు 24న విడుదలైన తెలుగు చలనచిత్రం. ఫ్రెండ్స్ మూవీ క్రియేషన్స్ పతాకంపై వాసిరెడ్డి రవీంద్ర,వాసిరెడ్డి శివాజీ, వడ్డపూడి జితేంద్ర,మక్కిన రాము ఈ చిత్రాన్ని నిర్మించారు. పరుచూరి మురళి దర్శకత్వం వహించిన ఈ చిత్రంలో నారా రోహిత్, జగపతిబాబు, దర్శన బానిక్ తదితరులు ప్రధాన పాత్రల్లో నటించగా, సాయి కార్తీక్ సంగీతం అందించాడు.

## కథా సారాంశం
సినీ దర్శకుడు సిద్ధార్థ్ (నారా రోహిత్‌) మహాభారతాన్ని డైరెక్ట్‌ చేయాలనుకొని, ఆ ప్రాజెక్టు పని మీద అంజలి (దర్శన్ బానిక్) అనే అమ్మాయిని కలిసి ఆమెను ప్రేమించి పెళ్లి చేసుకుంటాడు. మూడేళ్ల తర్వాత తన ఇంట్లోనే అంజలి ని దారుణంగా హత్యకు గురౌతుంది. ఆ కేసులో సిద్ధార్థ్ రిమాండ్ కు పంపిచబడుతాడు. పబ్లిక్ ప్రాసిక్యూటరైన వీరేంద్ర (జగపతిబాబు) సిద్ధార్థ్ ని కేసు నుంచి బయటకు తీసుకురాగా, ఆ కేసులో మున్నా అనే వ్యక్తికి శిక్ష పడుతుంది. అంజలిని ఎవరు చంపారు, చివరికి ఏం జరిగింది అన్నదే మిగతా కథ.

## నటవర్గం

* నారా రోహిత్ (సిద్ధార్థ్)
* జగపతిబాబు (వీరేంద్ర)
* దర్శన బాణిక్‌ (అంజలి)
* బ్రహ్మానందం (గో గో)
* సుబ్బరాజు (డిసిపి నాయక్)
* చలపతిరావు (తెనాలి నాయుడు)
* నాగినీడు (సిఎం)
* సత్యం రాజేష్
* పిల్ల ప్రసాద్ (ఎక్సైజ్ మంత్రి)
* ప్రభు (ధర్మారావు)
* చిట్టి
*  శ్రీతేజ్‌  (మున్నా)
* జీవా (మున్నా తండ్రి) 
* తులసి (మున్నా తల్లి) 
* ప్రియ (పద్మ, అంజలి తల్లి)
* మురళీధర్ గౌడ్

## సాంకేతికవర్గం
* కథ, చిత్రానువాదం, దర్శకత్వం: పరుచూరి మురళి
* నిర్మాత: వాసిరెడ్డి రవీంద్ర, వాసిరెడ్డి శివాజీ, వడ్డపూడి జితేంద్ర, మక్కిన రాము
* రచన: జి.జి.వి.కె. చిరంజీవి (గోపి) (మాటలు)
* సంగీతం: సాయి కార్తీక్
* ఛాయాగ్రహణం: విజయ్ సి. కుమార్
* కూర్పు: మార్తాండ్ కె. వెంకటేష్
* నిర్మాణ సంస్థ: ఫ్రెండ్స్ మూవీ క్రియేషన్స్

## పాటలు

ఈ చిత్రానికి సాయి కార్తీక్ సంగీతం అందించాడు. ఈ పాటలు మ్యాంగో మ్యూజిక్ ద్వారా విడుదల అయ్యాయి.

## నిర్మాణం
2017, అక్టోబరు 11న హైదరాబాదులోని *రామానాయుడు స్టూడియో*లో ప్రారంభమైంది. 2018, మే 11న *ఫస్ట్ లుక్ పోస్టర్* 2018 జూన్ 9న *టీజర్* విడుదల చేయబడ్డాయి. 2018, జూన్ 10న *మ్యాంగో మ్యూజిక్* వద్ద *రెడ్ ఎఫ్ఎం* వేదికగా చిత్రంలోని మొదటి పాట, జూన్ 30న ట్రైలర్ విడుదల చేయబడ్డాయి.

## మూలాలు

## ఇతర లంకెలు
*

వర్గం:2018 తెలుగు సినిమాలు
వర్గం:తెలుగు ప్రేమకథా సినిమాలు
వర్గం:జగపతి బాబు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:చలపతి రావు నటించిన సినిమాలు
ఓంకార్ నాథ్ శ్రీవాస్తవ

**ఓంకార్ నాథ్ శ్రీవాస్తవ** (జననం: డిసెంబర్ 31, 1942) ఈయన భారతీయ భౌతిక శాస్త్రవేత్త. ఈయన పద్మశ్రీ పురస్కార గ్రహీత.

## తొలినాళ్ళ జీవితం
ఈయన 1942, డిసెంబర్ 31 న వారణాసిలో జన్మించాడు. ఈయన 1961లో బనారస్ హిందూ విశ్వవిద్యాలయం (బిహెచ్‌యు) నుండి ఫిజిక్స్ (ఎంఎస్‌సి) లో మాస్టర్స్ డిగ్రీని పూర్తిచేసాడు. ఈయన 1966 లో భౌతిక శాస్త్రవేత్త అజిత్ రామ్ వర్మ మార్గదర్శకత్వంలో డాక్టరల్ డిగ్రీ (పిహెచ్‌డి) పట్టాను పొందాడు. ఈయన ది వరల్డ్ అకాడమీ ఆఫ్ సైన్సెస్ బోర్డు డైరెక్టర్ల మాజీ సభ్యుడిగా ఉన్నాడు. 2012లో ఇంటర్నేషనల్ అసోసియేషన్ ఆఫ్ హైడ్రోజన్ ఎనర్జీ వైస్ ప్రెసిడెంట్ (ఇండియా & సౌత్ ఆసియా) గా పనిచేశాడు.

## కెరీర్
ఈయన ది వరల్డ్ అకాడమీ ఆఫ్ సైన్సెస్ బోర్డు డైరెక్టర్ల మాజీ సభ్యుడు. 2012లో ఇంటర్నేషనల్ అసోసియేషన్ ఆఫ్ హైడ్రోజన్ ఎనర్జీ వైస్ ప్రెసిడెంట్ గా ఎన్నికయ్యాడు. భారత ప్రభుత్వ కొత్త, పునరుత్పాదక ఇంధన మంత్రిత్వ శాఖ, సైన్స్ అండ్ టెక్నాలజీ విభాగం (DST) తో కలిసి ఈయన రెండు పుస్తకాలను క్రిస్టల్లోగ్రఫీ అప్లైడ్ టు సాలిడ్ స్టేట్ ఫిజిక్స్ అండ్ ఫార్మేషన్ అండ్ ఫేజ్ స్టెబిలిటీ ఆఫ్ అల్ బేస్డ్ క్వాసిక్రిస్టల్స్: క్వాసిక్రిస్టల్, 440 శాస్త్రీయ పత్రాలను ప్రచురించాడు. ఈయన అనేక సైన్స్ సెమినార్లలో ముఖ్య ఉపన్యాసాలు ఇచ్చాడు, వివిధ ప్రభుత్వ సంస్థల కోసం అనేక ప్రాజెక్టులను చేపట్టాడు. సైన్స్ అండ్ టెక్నాలజీ విభాగం యొక్క నానోసైన్స్ అండ్ టెక్నాలజీ (2005–2010), హైడ్రోజన్ ఎనర్జీ సెంటర్‌కు మద్దతు (2007–2012), హైడ్రోజన్ ఉత్ప్రేరక దహన కుక్కర్ల అభివృద్ధి & ప్రదర్శన (2007–2010), హైడ్రోజన్ ఇంధన త్రీ వీలర్ల అభివృద్ధి & ప్రదర్శన ( 2009–2012), మిషన్ మోడ్ ప్రాజెక్ట్ ఆన్ హైడ్రోజన్ స్టోరేజ్ మెటీరియల్స్ (హైడ్రైడ్) (2009–2014), అన్ని కొత్త, పునరుత్పాదక ఇంధన మంత్రిత్వ శాఖ,, రక్షణ పరిశోధన యొక్క సింగిల్ వాల్డ్ కార్బన్ నానోట్యూబ్స్ (2009–2012) యొక్క సింథసిస్ క్యారెక్టరైజేషన్ అండ్ ప్రాపర్టీస్ ను చేపట్టాడు. ఈయన అనేక సైన్స్ సమావేశాలలో పాల్గొన్నాడు, 57 డాక్టరల్ విద్యార్థులకు మార్గదర్శకత్వంగా వహించాడు.
## పురస్కారాలు , గుర్తింపులు

ఈయనకు 1988 లో కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్ (సిఎస్ఐఆర్) సంస్థ శ్రీవాస్తవ శాంతి స్వరూప్ భట్నాగర్ పురస్కారాన్ని ప్రదానం చేసింది. ఈయన అధిక ఉష్ణోగ్రత ఆక్సైడ్ సూపర్ కండక్టర్లు, పెరుగుదల, పాత్ర, హైడ్రోజన్ నిల్వ పదార్థాల అనువర్తనంపై చేసిన కృషికి అత్యున్నత భారతీయ విజ్ఞాన పురస్కారం వరించింది. ఈయన భౌతిక శాస్త్రంలో గోయల్ బహుమతి, 2000 లో పునరుత్పాదక శక్తిపై కె. ఎస్. రావు మెమోరియల్ పురస్కారాన్ని అందుకున్నాడు. ఈయనకు 2002 లో ఇండియన్ సైన్స్ కాంగ్రెస్ అసోసియేషన్ హోమి జె. భాభా పురస్కారాన్ని ప్రదానం చేసింది.

## మరిన్ని విశేషాలు
ఈయన రెండు పుస్తకాలు, 440 శాస్త్రీయ పత్రాలకు రచయిత.ఈయన సైన్స్ అండ్ టెక్నాలజీ విభాగాలలో అత్యున్నత భారతీయ పురస్కారం అయినటువంటి శాంతి స్వరూప్ భట్నాగర్ పురస్కారం వరించింది. ఈయనకు 2016 లో భారత ప్రభుత్వం సైన్స్, ఇంజనీరింగ్ కోసం చేసిన కృషికి గాను పద్మశ్రీ పురస్కారంతో సత్కరించింది. 
## మూలాలు

వర్గం:1942 జననాలు
వర్గం:పద్మశ్రీ పురస్కార గ్రహీతలు
బిజివేముల వీరారెడ్డి

thumb
**బిజివేముల వీరారెడ్డి** భారతదేశ రాజకీయ నాయకుడు.  

## జీవిత విశేషాలు
అతను  బద్వేల్, కడప జిల్లా కు చెందినవాడు. అతను  తెలుగు దేశం పార్టీ కి చెందినవాడు. అతను  సర్బంచ్ నుంచి  కేబినెట్ మంత్రి స్థాయి వరకు  వివిధ హోదాల్లో పనిచేశాడు. 2000 సంవత్సరంలో మరణించే వరకు కడప జిల్లా తెలుగుదేశం పార్టీ కార్యకలాపాలలో  కీలక పాత్ర పోషించాడు.  అతను ఆంధ్రప్రదేశ్ శాసనసభలో ఐదుసార్లు సభ్యునిగా తన సేవలనందించాడు. బద్వేల్ ప్రాంత రైతాంగానికి వరప్రసాదమైన తెలుగు గంగ ప్రాజెక్టు కోసం ఎంతో కృషి చేసాడు. అతను చేసిన కృషి ఫలితంగా తెలుగు గంగ ఎడమ కాలువకు అతని పేరు పెట్టారు. 

## ప్రస్తావనలు

వర్గం:తెలుగుదేశం పార్టీ రాజకీయ నాయకులు
వర్గం:2000 మరణాలు
వర్గం:జనన సంవత్సరం తప్పిపోయినవి